|  |  |
| --- | --- |
| **1. Önkormányzati működés** | |
| ***Testületi ülések szervezése*** | 2023-ben **10 nyilvános ülést** tartott a képviselő-testület az éves munkaterv szerinti napirendekkel, valamint **3 zárt ülést. Rendkívüli ülésre 3 alkalommal**került sor.  2023. szeptember 2-án ünnepélyes testületi ülés keretében a művelődési központban kerültek átadásra az önkormányzati kitüntetések, díjak.  Az üléseken **426 határozat** született (*2022-ben 313, 2021-ben 200*), valamint **33 rendelet** megalkotására került sor.  A képviselő-testületi ülésre a polgármesteri hivatal munkatársain kívül előterjesztéseket készített – többek között – a rendőrség, a polgárőrség, a főépítész és az önkormányzati tulajdonú gazdasági társaságok.  2023. december 14-én **közmeghallgatás**tartására került sor,amelyen 1 állampolgár jelent meg.  A képviselő-testületi anyagok mellett 2018 második félévétől a bizottsági ülések dokumentumai (előterjesztések, jegyzőkönyvek, határozati kivonatok) is folyamatosan feltöltésre kerülnek – a zárt ülési anyagok kivételével – a [www.hajduszoboszlo.eu](http://www.hajduszoboszlo.eu/) önkormányzati közigazgatási portálra, valamint a hivatal belső hálózatára elektronikusan, illetve minden anyag megtalálható papír alapon az irattárban és a bekötött jegyzőkönyvekben. A jegyzőkönyvek a jogszabályi előírásoknak megfelelően feltöltésre kerültek a **Törvényességi Felügyeleti Írásbeli Kapcsolattartási** modulba is. |
| ***A hivatal munkájának felügyelete, ellenőrzése***  *Törvényességi felügyelete* | A Hajdú-Bihar Vármegyei Kormányhivatal Hatósági Főosztályának Törvényességi Felügyeleti Osztálya folyamatosan ellenőrzi, továbbá munkatervi feladatok keretében rendszeresen felülvizsgálja az önkormányzat működését. A kapcsolattartás legfőbb eszköze az információkérés és a szakmai segítségnyújtás (2023-ban 21 különböző ügyben). A törvényességi felügyeleti eszközrendszer további elemei közül *(törvényességi felhívás, képviselő-testület összehívásának kezdeményezése, önkormányzati rendelet Alaptörvénybe ütközése esetére alkotmánybírósági felülvizsgálat kezdeményezése, központi költségvetésből járó támogatás visszatartásának, megvonásának kezdeményezése, per indítása, állami számvevőszék vizsgálatának kezdeményezése, törvényességi felügyeleti bírság stb.)* továbbiak alkalmazására egyetlen alkalommal sem került sor. |
| ***Külső ellenőrzése***  *Európai uniós ellenőrzések*  *Hazai ellenőrzések* | A külső ellenőrzésekhez kapcsolódó intézkedések nyilvántartása központi előírások alapján hazai és európai uniós ellenőrzések nyilvántartására válik szét. Az ellenőrzések a megkezdésüktől a lezárásukig akár több évet is felölelnek.  Az utóbbi időszakban 3 európai uniós és 6 hazai külső ellenőrzésről számolhatunk be.  **Európai uniós ellenőrzések:**   * A Magyar Államkincstár Hajdúszoboszló Város Önkormányzatának a Hajdúszoboszlói Gyermeksziget Bölcsőde Aprócska Bölcsődei Tagintézményének létrehozása című (TOP-1.4.1-19-HB1-2019-00013) projektjének megvalósulását közbenső helyszíni ellenőrzés keretében vizsgálta. Az ellenőrzésen jelzett hiányosságok teljesítése megtörtént. * Az Európai Támogatásokat Auditáló Főigazgatóság Hajdúszoboszló Város Önkormányzatának a Hajdúszoboszlói Gyermeksziget Bölcsőde Aprócska Bölcsődei Tagintézményének létrehozása című (TOP-1.4.1-19-HB1-2019-00013) projekt megvalósulását helyszíni ellenőrzés keretében vizsgálta. Az ellenőrzést lezáró jelentés megállapításai döntően a műszaki ellenőrzéshez kapcsolódó dokumentálási hiányosságokat tártak fel, mely során 1 111 250 Ft összegű támogatás elvonására tett javaslatot Támogató felé az ellenőrzést végző főigazgatóság. A Kincstár a műszaki ellenőr számlájához kapcsolódó elszámolásban jelezte, hogy a 2 222 500 Ft támogatási összegből bruttó 1 111 250 Ft támogatás fogadható el. * A Hajdú-Bihar Vármegyei Kormányhivatal Agrár- és Vidékfejlesztést Támogató Főosztálya Hajdúszoboszló Város Önkormányzatának a Külterületi kerékpárút karbantartását szolgáló kistraktor beszerzése Hajdúszoboszlón című (VP6-19.2.1.-40-5-21) pályázatának megvalósulását záró helyszíni ellenőrzés keretében vizsgálta. Az ellenőrzés még nem zárult le.   **Hazai ellenőrzések:**   * 2022 végén a Hajdú-Bihar Vármegyei Kormányhivatal átfogó ellenőrzést végzett a Hajdúszoboszlói Kistérségi Szociális, Család- és Gyermekjóléti Központban. A vizsgálat jegyzőkönyve 2023 márciusában érkezett meg, mely szerint „a szociális intézmény rendeltetésszerű működését veszélyeztető hiányosság nem tapasztalható”. A tárgyi feltételek biztosítottak, a személyi feltételeket biztosítani szükséges. * A Kisfaludy2030 Nonprofit Zrt. Hajdúszoboszló Város Önkormányzatának az Új konferenciaközpont Hajdúszoboszlón című (ET-2020-02-072) projektjének megvalósulását vizsgálta záró helyszíni ellenőrzés keretében. A helyszíni ellenőrzés során jelzett dokumentumok hiánypótlása megtörtént. * Az Állami Számvevőszék a Hajdúszoboszlói Helyi Választási Irodát ellenőrizte a közös eljárásban lebonyolított 2022. évi országgyűlési képviselő-választásra és országos népszavazásra fordított pénzeszközök felhasználása vonatkozásában. A HVI a feladatait szabályszerűen végezte, intézkedés nem volt szükséges. * A Magyar Államkincstár Hajdúszoboszló Város Önkormányzatát, a Hajdúszoboszlói Egyesített Óvodát ellenőrizte a központi költségvetés IX. fejezetéből származó 2023. évi támogatások igénylése évközi módosítása megalapozottságának hatósági ellenőrzése keretében. Az ellenőrzés eltérés megállapítása nélkül zárult, intézkedés nem volt szükséges. * A Hajdú-Bihar Vármegyei Kormányhivatal a Hajdúszoboszlói Polgármesteri Hivatalt ellenőrizte a szabadság kiadásának és kivételének gyakorlata, a jogviszony megszüntetésekor a szabadság megváltásával kapcsolatos munkáltatói intézkedések gyakorlata, a polgármester és az alpolgármesterek díjazása tekintetében. Intézkedést igénylő megállapítást nem tartalmaz az ellenőrzési jelentés. * A Magyar Államkincstár Hajdúszoboszló Város Önkormányzatát ellenőrizte az önkormányzat központi költségvetésből származó támogatásai 2022. évi elszámolása megalapozottságának, felhasználása jogszerűségének hatósági ellenőrzése keretében. Az ellenőrzés eltérés megállapítása nélkül zárult, intézkedés nem volt szükséges. |
| ***Belső ellenőrzése***  *Belső ellenőrzés az önkormányzat irányítása alá tartozó intézményeknél*  *Belső ellenőrzés a polgármesteri hivatalban* | Hajdúszoboszló Város Önkormányzatának irányítása alá tartozó **költségvetési szervek** **belső ellenőrzésé**t 2023. évben is e tevékenység végzésével megbízott külső szolgáltató, a BIG-AUDIT Könyvvizsgáló, Könyvelő és Üzleti Tanácsadó Kft. a 2011. évi CXCV. törvény, a 370/2011. Kormányrendelet és a belső ellenőrzési kézikönyvben foglaltak szerint végezte.  A 282/2022. (XII. 15.) képviselő-testületi határozattal elfogadott 2023. évi belső ellenőrzési tervben foglalt ellenőrzések az alábbiak szerint kerültek végrehajtásra:  Önkormányzat irányítása alá tartozó költségvetési szerveknél lefolytatott belső ellenőrzések:   * A helyi önkormányzatok általános működéséhez és ágazati feladataihoz kapcsolódó támogatások és központosított előirányzatok elszámolásának ellenőrzése * Hajdúszoboszlói Gyermeksziget Bölcsőde működésén belül a gazdálkodás szabályosságának, hatékonyságának ellenőrzése * Hajdúszoboszlói Városi Televízió működésén belül a gazdálkodás szabályosságának, hatékonyságának ellenőrzése   A polgármesteri hivatalban lefolytatott belső ellenőrzések:   * Költségvetési szervek vezetői nyilatkozatának, a belső kontrollrendszerek minőségéről adatott értékelésének ellenőrzése * Civil szervezeteknek nyújtott 2022. évi önkormányzati támogatások felhasználásának ellenőrzése * Készpénzkezelés rendszer ellenőrzése   Hajdúszoboszló Város Önkormányzata Pénzügyi és Gazdasági Bizottsága a lezárt ellenőrzésekről a belső ellenőrzés által elkészített ellenőrzési jelentéseket megtárgyalta, azokat elfogadta. |
| *A Polgármesteri Kabinetiroda kontrollszerepe* | A kabinetiroda kiemelt feladata a vagyongazdálkodás, vagyonhasznosítás és a városfejlesztési projektek előkészítésének, megvalósításának, előrehaladásának szakértői közreműködése és kontrollja. A TOP+ keretében elnyert fejlesztési források és az előkészítés alatt álló európai uniós projektek együttes mértéke eléri a 3 000 000 000 Ft-ot. Ezen projektekhez és a nagyberuházásokhoz kapcsolódó tárgyalásokat, szakmai, partneri egyeztetéseket polgármester úr a kabinetiroda közreműködésével folytatta le. A 43/2023. (II. 23.) számú képviselő-testületi határozat értelmében a kabinetiroda vezetőhelyettese rendszeresen végez ellenőrzéseket a projektek előrehaladásával kapcsolatban, és erről tájékoztatja polgármester urat. |
| ***A hivatal ellenőrző, felügyeleti tevékenység****e*  *Bizottsági támogatások felhasználásá-nak ellenőrzése* | A költségvetési intézmények pénzellátását heti finanszírozásban, az intézmény igényének megfelelő ütemben biztosította a szakiroda, ezzel megvalósítva a **felügyeleti szervi ellenőrzés** azon részét, mely előírja az intézmények költségvetése alakulásának, illetve finanszírozásának figyelemmel kísérését.  Ellenőrzés keretében látja el a szakiroda az intézmények saját hatáskörű előirányzat-módosításával kapcsolatos költségvetési rendelet-módosítást is, ez 2023. évre vonatkozóan 3 alkalommal történt, a képviselő-testület jóváhagyásával.  A gyermekétkeztetési térítési díjak megállapítására tett javaslat a gazdasági szolgáltatóval történt egyeztetés és ellenőrzés után került a képviselő-testület elé.  Az önkormányzat bizottságainak javaslata alapján a támogatott szervezetekkel az óvatos tervezésnek és költségtakarékos kiadásoknak köszönhetően a 2023. évben **103 db** **támogatási szerződés** megkötésére került sor összesen 125 072 E Ft értékben, melyek elszámoltatása és pénzügyi szempontból történő ellenőrzése jelenleg is tart. Az előző évben kötött támogatási szerződések elszámoltatása az év során rendben megtörtént. Ezek szúrópróbaszerű kontrollja a belső ellenőrzés által megtörtént: Hiányosságot sem a szervezeteknél, sem a Gazdasági Iroda ellenőrzési munkájában nem talált. |
| *Fenntartói irányítás szociális, egészségügyi területen*  *Fenntartói irányítás közművelődési területen*  *Fenntartói irányítás óvodai nevelési területen*  *Városi Sportház működtetése*  *Tulajdonosi jogkörből adódó jogok gyakorlása* | Az önkormányzatkötelező feladata **szociális és gyermekvédelmi területen:**   * **Gyermekvédelmi alapszolgáltatások:** * Bölcsődei ellátás * Gyermekétkeztetés, szünidei gyermekétkeztetés, speciális/diétás étkeztetés biztosítása * **Szociális alapszolgáltatások:** * Család- és Gyermekjóléti Központ (járás összes településén) működtetése * Család- és gyermekjóléti szolgáltatás biztosítása * Gondozási Központ által: * Étkeztetés, házi segítségnyújtás * Idősek nappali ellátása * Krízis ügyelet biztosítása * Pszichiátriai nappali ellátás (ellátási szerződés keretében) * Veszélyeztetettséget észlelő jelzőrendszer működtetése   Az önkormányzat kötelező feladata **egészségügyi alapellátás területén**:   * Egészségügyi szakellátás (23 féle szakorvosi ellátás) * Fogorvosi ellátás * Házi gyermekorvosi ellátás * Háziorvosi ellátás * Iskolaorvosi, iskolafogorvosi és iskolavédőnői szolgáltatás * Tüdő- és bőr-nemi gondozói ellátás * Védőnői szolgálat (2023. 07. 01–től már kikerült a kötelező feladatokból.)   Hajdúszoboszló Város Önkormányzata a kötelező és vállalt szociális szolgáltatási feladatait a HKSZK közreműködésével látja el, a pszichiátriai nappali ellátás és 2024. január 1-től a fogyatékosok nappali ellátásának kivételével. Ezt a szolgáltatást ellátási szerződés keretében a Társ Egyesület fenntartásában a Társ Szociális Intézmény (Hajdúszoboszló, Baros u. 25/A.) 30 férőhelyen végzi.  Lakosságszámhoz társítja a törvény  az ellátandó feladatokat, így városunkban még működnie kellene szenvedélybetegek és hajléktalanok nappali ellátásának is.  Az önkormányzatönként vállalt feladata **egészségügyi területen:**   * Autóbuszos emlőszűrés szervezése * EpiPen allergiás roham elleni injekció * Sportorvosi rendelés asszisztens és rendelő biztosításával * Házi szakápolás ellátásának támogatása * Egészségügyi szakellátás a Járóbeteg-Ellátó Centrum intézményén keresztül   Az önkormányzatönként vállalt feladata **szociális területen:**   * Krízisszálló: egész éves nyitvatartással működik, ahol hajléktalan ellátás is folyik, mosási és fürdési lehetőségek biztosításával. * Támogató szolgáltatás * Családok Átmeneti Otthona * Népkonyha szolgáltatás: 2021. szeptember 01-től (Gönczy Pál u. 10-12. szám alatt) a Civis Szociális Étkeztetési Központtal kötött együttműködési megállapodás alapján működött 2023 őszéig. * Élelmiszeradományok kezelése * Krízis tűzifa biztosítása   **A területhez 3 intézmény tartozik, a szakiroda az alábbi tevékenységeket végzi az intézmények irányítása területén:**   * A jogszabályváltozások megküldése, együttes értelmezése, a jogszabályváltozásokhoz kapcsolódó dokumentumok átdolgozásának ellenőrzése, szükség esetén fenntartói döntés előkészítése, majd a végrehajtás ellenőrzése, szakmai felügyelet biztosítása. * Hetente átfogó szakmai egyeztetés, általánosan napi kapcsolattartás a kommunikáció különböző formájában. * Új ellátási formák bevezetésekor szakmai előkészítés és lakosság monitorozása után finanszírozási tételek megjelölésével előzetes döntéshozatali eljárás. * Az intézményvezetőkre vonatkozó munkaügyi iratok kiadmányozásra való előkészítése, szakmai képzéseik engedélyeztetése, szabadságuk kiadása. * A külső és belső ellenőrzések során a fenntartó képviseletében a szakiroda egyeztetéseket, tárgyalásokat folytat, az ellenőrzési jegyzőkönyveket szakmailag értékeli, szükség esetén észrevételeket tesz, az intézkedési tervjavaslatot véleményezi, a végrehajtást ellenőrzi. * Az intézményi alapdokumentumok módosításának előkészítése, azok benyújtása az ÁNYK rendszeren keresztül. * Az intézmények működési engedélyezési eljárásának előkészítése, egyeztetése és a kérelmek benyújtása a MŰKENG rendszeren keresztül. * Az intézmények kéréseinek szakmai véleményezése, indokolt esetben előterjesztések készítése. * A Hajdúszoboszlói Kistérségi Többcélú Társulás hatáskörébe tartozó összes szakmai anyag készítése, egyeztetés a társult önkormányzati vezetőkkel, közös konszenzus kialakítása után döntés-előkészítő eljárás, a döntés végrehajtásában közreműködés. * A szakterülettel kapcsolatos média hírekhez a háttéranyag összeállítása, közlemények, hirdetmények szerkesztése, szakmai megalapozottság vizsgálata. * Lakossági észrevétel, kérdés, panasz (levél, e-mail, telefon útján érkező) alapján, indokoltság esetén kivizsgálások lefolytatása (információk begyűjtése stb.), megoldások keresése, a szükséges intézkedések végrehajtásának segítése (évente kb. 50 db). * Különleges adatszolgáltatások központi államirányítási szervek (minisztériumok), valamint a vármegyei kormányhivatal és a Magyar Államkincstár részére. * A feladatokhoz rendelt normatíva igénylések és elszámolások szakmai véleményezése, az igénylésekhez a mutatószámok megadása, az elszámolásokhoz az adatok biztosítása.   **Hajdúszoboszlói Gyermeksziget Bölcsőde**  Az intézménnyel kapcsolatos fenntartói feladatok 2023-ban az alábbiak voltak:   * A térítési díj, gondozási díj megállapításának előkészítése, majd előterjesztés készítése. * Az intézmény éves nyitvatartási idejének, rendjének elfogadtatása. * A TOP-1.4.1-19-HB1-2019-00013 azonosító számon nyilvántartott, az intézményi férőhely bővítése céljából kiírt nyertes pályázat eredményeképpen 2023 szeptemberétől megnyíló, a Rákóczi u. 70. sz. alatti – 26 férőhelyes – Aprócska Bölcsődével kapcsolatos alapdokumentumok és szakmai program módosítása, engedélyeztetési eljárás lefolytatása.   **Hajdúszoboszlói Kistérségi Szociális, Család- és Gyermekjóléti Központ (HKSZK)**  2023-ban a kistérségi társulás munkaszervezete helyett gesztor önkormányzatként az intézménnyel kapcsolatos (nem fenntartói) fontos szakmai feladatok előkészítésében, végrehajtásuk lebonyolításában nyújtott segítséget a szakiroda az alábbiak szerint:   * A térítési és gondozási díjak megállapításának előkészítése, a térítési díjak helyi rendeletbe történő beépítése, illetve a rendeletben szabályozott szolgáltatások rendjének, jogosultsági feltételeinek a jogszabályi változások szerinti nyomon követése és a szükséges módosítások kezdeményezése. * Az intézmény Szervezeti és Működési Szabályzata és Szakmai Programja módosításainak egyeztetése, döntés-előkészítése. * A Családok Átmeneti Otthonának megnyitása miatt szükségessé vált az intézmény alapdokumentumainak módosítása és az engedélyeztetési eljárás lefolytatása. * Kötelező feladatként részt vesz a veszélyeztetettséget észlelő jelzőrendszeres megbeszéléseken, melyre szakmai anyagokat készít. Az éves Gyermekvédelmi Tanácskozásra szintén szakmai anyagot készít a szakiroda, illetve szakmailag felügyeli is a tanácskozást egyben. * Az Idősek Napja alkalmából az önkormányzat köszöntette a város időseit.   **Járóbeteg-Ellátó Centrum (JEC)**  A centrummal kapcsolatos fenntartói feladatok 2023-ban az alábbiak voltak:   * A szakiroda feladata elsősorban a szakorvosi óraszámok átcsoportosításának, szüneteltetésének kezdeményezése, engedélyeztetése, valamint az ezekhez kapcsolódó új működési engedélyekhez a dokumentációk biztosítása, a költségvetési pótigények vizsgálata, javaslattétel megfogalmazása.   A szakiroda által végzett feladatok az **egészségügyi alapellátás**ban:   * Az egészségügyi alapellátás (háziorvosi gyermek és felnőtt ellátás, fogorvosi ellátás stb.) a megbízó önkormányzat és a megbízott szolgáltatók közötti feladatellátási szerződés keretében működik, melyben a JEC is közreműködik harmadik félként. A szakiroda a szerződéseket érintő változásokból eredő módosításoknak, illetve az orvosi körzethatárok módosításának az előkészítését végzi. * Az EpiPen allergiás roham elleni injekció beszerzése (oktatási-nevelési intézményenként 2-2 db),. * A területi védőnői ellátást 2023. július 1. napjától a Debreceni Egyetem Klinikai Központ látja el. Átadással kapcsolatos feladatok elvégzése.   A szakiroda **az önkormányzati bérlakások és a szakember lakások** (korábban szolgálati lakás) kérelmeivel kapcsolatban teljes előkészítő eljárást folytat le (egyeztetve a kérelmezővel, eszközkezelővel, a HKSZK Családsegítő Szolgálatának munkatársaival). Az önkormányzati bérlakásokra vonatkozó kérelmek csak és kizárólag krízis helyzeteken alapuló, azonnali döntést igénylő esetek, így az előterjesztések sem tűrnek halasztást. Megkülönböztetünk jogviszony hosszabbító vagy első kérelmeket, évente több mint 10 esetszámmal. A szakember lakásokra pályázati kiírást nem ír elő önkormányzatunk, 2023-ban egy esetben került sor szakember lakás kiutalására. Elutasító döntés esetén a szakiroda további megoldási lehetőségeket keres.  A szakiroda közreműködik a helyi **közművelődéssel és muzeális értékekkel, tevékenységgel** kapcsolatos döntések, intézkedések előkészítésében, kivitelezésében. Ellátja a Kovács Máté Városi Művelődési Központ és Könyvtár, illetve a Bocskai István Múzeum fenntartásával és törvényes működtetésével kapcsolatos feladatokat. Egyeztető, koordináló tevékenységet végez, közreműködik a közművelődési intézmények feladatainak végrehajtásában. Figyelemmel kíséri a kulturális szakfeladaton biztosított költségvetési keretösszeg takarékos és célszerű felhasználását.  A 2023. év során a művelődési központ igazgatójával heti, a múzeum igazgatójával havi rendszerességgel – illetve szükség szerinti – intézményvezetői megbeszélésekre került sor. Évente visszatérő feladat az intézményi munkaterv és a szolgáltatási terv összeállítása, illetve az előző évi beszámoló elkészítése.  A szakiroda részt vett a városi ünnepségek és kiemelt kulturális programok előkészítésében és megvalósításában, szervezi az ünnepségekhez kapcsolódó koszorúzást. Kialakult rend szerint történik a programok forgatókönyvének egyeztetése, előkészítése. A szakiroda közreműködik a szakterületéhez tartozó intézmények vezetői tekintetében a munkáltatói jogok gyakorlásával kapcsolatos feladatok ellátásában, illetve az intézmények költségvetésének kialakításában.  A szakiroda a **Hajdúszoboszlói Egyesített Óvoda** fenntartásával és törvényes működtetésével kapcsolatos fenntartói irányítási, illetve a kapcsolódó államigazgatási és tanügy-igazgatási feladatokat látja el. A 2023. év során a korábban kialakult munkakapcsolat szerint heti rendszerességgel intézményvezetői megbeszélésekre került sor, melyre a munkafolyamat részeként tekintünk.  Az egyeztetés során kerültek előterjesztésre a fenntartói döntést igénylő feladatok. Az igénybevevők elégedettek voltak a szervezettséggel és a szolgáltatás minőségével.  A szakiroda működteti a **Városi Sportház**at és a **Kossuth utcai tornatermet**. A sportingatlanok egyesületek általi használata szerződés alapján történik. A sportház működtetéséhez szükséges eszközök beszerzése kialakult terv szerinti. A szakiroda évi rendszerességgel gondoskodik a katasztrófavédelmi rendszer felülvizsgálatáról. A szakiroda és a sportház munkatársai jó kapcsolatot alakítottak ki az igénybevevő intézmények, egyesületek vezetőivel, kellő figyelmet fordítva a szerződésben foglaltak betartatására.  A képviselő-testület a **Hajdúszoboszlói Turisztikai Közhasznú Nonprofit Kft.** taggyűlésének javasolta az ügyvezető újbóli megbízását – munkaviszony keretében – 2025. június 30. napjáig. A taggyűlés a javaslat szerint döntött. E önkormányzati döntéshez kapcsolódó előkészítő és végrehajtó feladatokat a hivatal látta el. |
| *Együttműködés más szervekkel, szervezetekkel*  ***Együttműködés oktatási területen***  *Együttműködés sport területén*  *Civil szervezetekkel együttműködés, segítségnyújtás*    *Civil szervezetek működésének segítése*  *Együttműködés a katasztrófa-védelemmel*  *Együttműködés a rendőrséggel*  *Együttműködés a bírósággal*  *Közfoglalkoz-tatás szervezése a csatlakozó intézményekkel, gazdasági társaságokkal közösen* | A szakiroda közreműködik a helyi **köznevelés**i rendszerrel kapcsolatos döntések, intézkedések előkészítésében, kivitelezésében.  A nemzeti köznevelésről szóló 20/2012. (VIII. 31.) EMMI rendelet 24. § (1) bekezdése alapján – a Berettyóújfalui Tankerületi Központ kérésére – véleményezésre kerültek az általános iskolák beiskolázási körzethatárai.  Az Nkt. végrehajtásáról szóló 229/2012. (VIII. 28.) Korm. rendelet 29. § (1) bekezdése alapján a hivatal megküldte a Hajdú-Bihar Vármegyei Kormányhivatal részére a Hajdúszoboszló illetékességi területén élő, halmozottan hátrányos, illetve hátrányos helyzetű gyermekek, tanulók létszámát, intézményi bontásban.  A szakiroda folyamatos szakmai kapcsolatot tart fenn a Berettyóújfalui Tankerületi Központtal. Előterjesztéseket készít az illetékességi területéhez tartozó köznevelési intézmények működésével kapcsolatos véleményezési eljárásokhoz. Közös szervezésben valósult meg a nyári napközis tábor és az iskolai úszásoktatás is. Az úszásoktatás a tavalyi évben újraindult. Az úszásoktató munkajogviszony keretében látja el feladatát.  A szakiroda előkészítette és véleményezte a Köznevelési Alap felosztását, a képviselő-testület óvodai, iskolai alapítványokat támogatott, mely összegből játékok, eszközök beszerzésére került sor.  Munkaterv alapján a városi ünnepségek megszervezésébe bekapcsolódtak a helyi köznevelési intézmények (általános iskolák, gimnázium, szakközépiskola, szakképző iskola, zeneiskola).  A szakiroda együttműködik az országos és megyei **sport**szövetségekkel, valamint a helyi sportszervezetekkel. A sportegyesületeknek igény szerint segítséget nyújt a szakmai programok összeállításában, elemzi a programok megvalósításáról szóló szakmai beszámolókat. Közreműködik a helyi sport feladatokkal kapcsolatos döntések, intézkedések előkészítésében, kivitelezésében. Ellátja az állami sportinformációs adatszolgáltatással összefüggő feladatokat.  A hivatal jelenleg 146 civil szervezetet tart nyilván. Ebből a legtöbb a sporttevékenységek területén és főként egyesületi formában működik (30 egyesület, 3 alapítvány). Az oktatási, nevelési tevékenység segítésére, kiegészítésére túlnyomó részt alapítványok szerveződtek (19 alapítvány, 1 egyesület). Jelentős számban vannak érdekvédelmi, érdekképviseleti szerepet vállaló egyesületek (18). Kulturális területen is jelentős a civilek szerveződése (18 egyesület, 5 alapítvány). Sorban ezt követik a szabadidős tevékenységűek (11 egyesület, 1 alapítvány). Az egészségügyi, szociális területen 10 egyesület és 9 alapítvány tevékenykedik. A településfejlesztési és turisztikai szervezeteink közül 5 egyesület és 1 alapítvány. A listán szerepel még 5 nyugdíjas (4 egyesületi és 1 alapítványi formában működő), 2 közbiztonsági egyesület, 3 állatvédelemmel foglalkozó szervezet (2 alapítványi és 1 egyesületi formában működő) és egy nemzetközi kapcsolatok ápolását végző egyesület.  Működési formájukat tekintve 101 egyesület, 41 alapítvány és 4 egyházi. 18 szervezetnél van bejegyezve a közhasznúság.  Szervezeteink közül több nagy múlttal és jelentős eredményekkel büszkélkedhet. Nagy szerepet játszanak a közösségek kovácsolódásában és épülésében, kulturális programok megvalósításában. Jelentős humanitárius szerepet is ellátnak.  Önkormányzatunk a civil szervezetekkel való együttműködését megállapodás formájában rögzíti, jelenleg 34 szervezet élt ezzel a lehetőséggel.  Az  önkormányzat elismeri a civil szervezetek jelentőségét, ezért a **civil szervezetek és intézmények támogatására kiírt pályázat**a útján pénzügyileg is segíti a működésüket.  A szakiroda közreműködött a pályázati felhívás elkészítésében és a pályázati elbírálás folyamatában.  A szakiroda előkészítette a támogatási szerződéstervezetet, közreműködött annak megkötésében, illetve kérés esetén segített értelmezni a beszámoló elkészítéséhez kapcsolódó feladatokat.  A **közbiztonsági referens** folyamatosan kapcsolatot tart a megyei és kirendeltségi katasztrófavédelmi szervekkel, valamint a helyi védelmi bizottsággal, a veszélyes anyagokat gyártó- és tároló üzemekkel.  A referens elvégezte a katasztrófavédelem által kiadott feladatokat:   * Ár és belvízvédelmi tervek elkészítése * Ár- és csapadékvíz-elvezető rendszerek ellenőrzése * Gazdasági-anyagi szolgáltatást végző vállalkozások technikai eszközeinek lebiztosítása * Kritikus infrastruktúra felmérés, adatszolgáltatás * Téli feladatok ellátásához szükséges adatbázisok pontosítása * Veszélyelhárítási-, külsővédelmi tervek pontosítása * Veszélyes fák és facsoportok felmérése   Megtörtént a települési önkéntes mentőcsoport beosztása. A mentőcsoport minősítő gyakorlaton vett részt a BM OKF szervezésének keretén belül. Az évenként megrendezésre kerülő külső védelmi tervgyakorlat levezetéséhez technikai háttér biztosítása mellett a gazdasági-anyagi szolgáltatás alávont vállalkozások tulajdonában lévő személy- és teherszállító gépjárművek szemlézésére, pontosítására is sor került, valamint a településen található lakossági riasztó végpontok üzemkészségének ellenőrzésére, javíttatására. Mindezekkel eleget téve a katasztrófavédelemmel kapcsolatos jogszabályi követelményeknek. A település déli területét lefedő „MoLaRi” lakossági riasztó rendszer üzemszerű működését megszólaltatással, havi rendszerességgel kell ellenőrizni, melyről a lakosság folyamatosan tájékoztatva van.  A **közterület-felügyelet** mind a nyári idegenforgalmi szezonban, mind pedig az év végi ünnepi időszakban és eseti jelleggel is **közös szolgálatot látott el a rendőrséggel**. Ennek jogalapot a Hajdú-Bihar Megyei Rendőr-főkapitányság és a Hajdúszoboszlói Polgármesteri Hivatal között még 2013 márciusában létrejött együttműködési megállapodás teremtett. Az intézkedések túlnyomó többsége KRESZ szabálysértések ügyében történt, vagy a 2012. évi II. törvény szabálysértési tényállásaiba ütköztek, de a 2013-ban alkotott „Közösségi együttélés alapvető szabályait megsértőkkel” szembeni helyi rendelet alapján is történtek intézkedések. A két szervezet közötti kapcsolat jó és rendszeres, amit a járási közbiztonsági egyeztető fórumok és a személyes kapcsolattartás is segíti. A nyári és téli időszakban a felügyelet a rendőrséggel közös szolgálatot lát el a város egész területén. A közterület-felügyelet által működtetett térfigyelő kamerarendszer hozzájárult a városban elkövetett jogsértések felderítéséhez. A rendőrség eredményes munkájához szükséges adatszolgáltatás és kommunikáció zökkenőmentes.  A bírák jogállásáról és javadalmazásáról szóló 2011. évi CLXII. törvény 215. § (1) bekezdése alapján, az Országos Bírósági Hivatal Elnökének határozatai alapján 2023-ban két alkalommal választott Hajdúszoboszló Város Önkormányzatának Képviselő-testülete **ülnök**öket a fiatalkorúak büntetőügyeiben való közreműködés céljából a Hajdúszoboszlói Járásbíróságra.  Önkormányzatunk és a hozzá csatlakozó intézmények és gazdasági társaságok (együttesen: foglalkoztatók) megállapodás keretében együttműködtek a **közfoglalkoztatási programok eredményes teljesítése** érdekében.  A 2023 március 1-től indult új közfoglalkoztatási program engedélyezett létszáma 41 fő volt.  A közfoglalkoztatottak az alábbi feladatokat végezték:   * Földútra hordott hordalékok eltakarítása * Fürdő területén kertészeti munkák végzése * Gyommentesítés, virágültetés, gallyazás, fűnyírás, kaszálás, parlagfű-mentesítés, vízelvezető árkok rendbetétele és azok iszaptalanítása * Illegális hulladéklerakók felszámolása * Konyhai kisegítő feladatok végzése * Múzeumban irodai adminisztráció és kisegítői feladatok végzése * Óvodákban takarítás, felújításban segítés, udvarok és az intézmények előtti járdák tisztántartása * Temető rendben tartása   A program keretében átlagosan egy közfoglalkoztatott részére 30 000 Ft értékben nyílt lehetőség munkaruházatot és lábbelit beszerezni, valamint összességében közel 2 millió forint értékben kerültek megvásárlásra a munkavégzésükhez szükséges benzinmotoros kerti gépek és kézi szerszámok.  Az állam a közfoglalkoztatás bérköltségeit 100%-os  mértékben támogatta. A bér kifizetése – néhány közfoglalkoztatott kivételével – bankszámlára, átutalással történt. Az ehhez kapcsolódó költségtérítést (bruttó 1000 Ft/hó/fő) önkormányzati forrásból finanszíroztuk 2023-ban is. Ebben az évben képzésre nem került sor.  Az éves átlagos közfoglalkoztatási létszám évről évre csökkent: a 2022. évi 66-ról 2023-ban 37 főre.  A Hajdú-Bihar Vármegyei Kormányhivatal 2023 őszén érkezett megkeresése alapján önkormányzatunk a közfoglalkoztatás szervezésének helyi gyakorlatát, az önkormányzat által központilag szervezett közfoglalkoztatást felszámolta. Az eddig alkalmazott gyakorlat több szempontból hasznos volt (az álláskereső egy központi irodán kapott információt a közfoglalkoztatási álláslehetőségekről, korábban pedig a különféle képzésekről, az intézmények/önkormányzati cégek részben mentesültek az adminisztrációs feladatok alól, az önkormányzatnak közvetlen rálátása volt a közfoglalkoztatás helyzetére).  2023. december 1-től az intézmények/gazdasági társaságok közvetlenül végzik a közfoglalkoztatás szervezési, munkaügyi, pénzügyi és egyéb adminisztrációs feladatait.  2023. év folyamán a közfoglalkoztatási programokhoz kapcsolódóan 26 db támogatás-elszámolást nyújtott be a szakiroda 50 934 E Ft értékben. |
| **2. Államigazgatási hatósági ügyvitel** | |
| *Ügyintézés szociális és egészségügyi területen* | 2023-ban az **egészségügyi, szociális és gyermekvédelmi pénzbeli és természetbeni ellátás** feltételeit önkormányzatunk biztosította a lakosság számára.  E terület magába foglalja:   * Egészségügyi alap- és szakellátás, tüdőgondozó, bőr- és nemibeteg gondozó * Gyermekvédelmi (pénzbeli és természetbeni) ellátások * Gyermekvédelmi szolgáltatások * Szociális (pénzbeli és természetbeni) juttatások * Szociális szolgáltatások * Védőnői hálózat   **Kötelező ellátások**   |  |  |  |  |  | | --- | --- | --- | --- | --- | | **Ellátási formák** | **Támogatásban részesülők száma**  **2022.** | **Támogatási összeg**  **2022.** | **Támogatásban részesülők száma 2023.** | **Támogatási**  **összeg**  **2023**. | | Hátrányos,  halmozottan hátrányos helyzet megállapítása | 113 gyermek HHH  48 gyermek HH |  | 108 gyermek HHH  52 gyermek HH |  | | Köztemetés | 12 fő | 2 642 451 Ft | 9 fő | 1 904 776 Ft | | Rendkívüli települési támogatás | 363 támogatási eset | 7 958 700 Ft | 426 támogatási eset | 8 702 800 Ft | | Rendszeres gyermekvédelmi kedvezmény | 207 gyermek részesült  2022. december 31-én az ellátásban. | Kétszeri kifizetés:  3 160 500 Ft  pénzbeli támogatás formájában | 211 gyermek részesült  2023. december 31-én az ellátásban. | Kétszeri kifizetés:    2 723 500 Ft  pénzbeli támogatás formájában | | Speciális étkeztetés biztosítása | 7 fő | HGSZI-nél jelenik meg | 7 fő | HGSZI-nél jelenik meg | | Szünidei gyermekétkeztetés | 272 fő | HGSZI-nél jelenik meg | 277 fő | HGSZI-nél jelenik meg |   Szociális és gyermekvédelmi területen – az elmúlt évekhez hasonlóan – 2023-ban is minden esetben határidőn belül megtörtént az ügyintézés.  A kötelező feladatok táblában szereplő hátrányos, halmozottan hátrányos helyzetűek (továbbiakban: 2H-s, 3H-s) és rendszeres gyermekvédelmi kedvezményben részesülő gyermekek száma a 2022. évi adatokhoz képest stagnálást mutat. Nemcsak a létszám hasonló az előző évihez, hanem szinte a támogatotti kör is teljesen megegyezik.  A 2H-s, 3H-s gyermekek/családok számának aránya a rendszeres gyermekvédelmi kedvezményben részesülők 76%-a. A 2H-s, 3H-s gyermekek 86%-a elégtelen lakókörnyezetben, zsúfolt, igénytelen, erkölcsileg nem megfelelő környezetben él.  Szünidei gyermekétkeztetésben vehetnek részt a városban élő 2H-s, 3H-s gyermekek. A szünidei gyermekétkeztetés lebonyolításában a szakirodán kívül részt vesz a HKSZK és a Hajdúszoboszlói Gazdasági Szolgáltató Intézmény.  Az étkeztetésen belül a speciális étkeztetésben résztvevő gyermekek száma csekély, ahhoz képest, amennyi gyermeknek lenne ténylegesen szüksége rá (a szakorvosi igazolások alapján készült felmérés szerint). 2023-ban átlagosan mindössze 11 fő vette igénybe ezt az ellátást.  2023-ban a rendkívüli települési támogatásban részesülő személyek száma ismételten növekedett. A 426 támogatási esetből 223 alkalommal megélhetési gondok, 57 alkalommal betegség, 42 alkalommal gyógyszer kiváltással kapcsolatos problémák miatt fordultak az ügyfelek a hivatalhoz, ezekben az esetekben az ügyintézési határidő minimálisra csökkent.  A hozzátartozók (családon belüli) közötti erőszak megelőzése és megszüntetése érdekében, az önkormányzat jegyzője, mint családvédelmi koordinációért felelős szerv jár el, az elmúlt évben 18 esetben – mely duplája a 2022. évi esetszámhoz képest – kellett a szükséges intézkedéseket megtenni.    **Vállalt ellátások**   |  |  |  |  |  | | --- | --- | --- | --- | --- | | **Ellátási formák** | **Támogatás-ban részesülők száma**  **2022-ben** | **Támogatási összeg**  **2022-ben** | **Támogatás-ban részesülők száma**  **2023-ban** | **Támogatási**  **összeg**  **2023-ban** | | Babaköszöntő csomag | 193 gyermek | 3 530 000 Ft | 185 gyermek | 3 681 500 Ft | | Beiskolázási támogatás | 140 család | 3 833 000 Ft | 185 család | 5 062 000 Ft | | Kiskorúak térítési díjkedvezménye | 82 gyermek | 4 700 000 Ft | 115 gyermek | 7 555 735 Ft | | Iker- és többesiker gyermekek gondozási támogatása | 1 család | 680 000 Ft | 5 család | 1 760 000 Ft | | Bursa Hungarica felsőoktatási ösztöndíj | új 38 fő | 3 045 000 Ft | új 0 fő | 3 546 000 Ft | | Élelmiszer- és tisztasági csomag | 73 család | 831 146 Ft | 0 család | – | | Első lakáshoz jutók önkormányzati támogatása | 10 fő | 5 000 000 Ft | 6 fő | 3 000 000 Ft | | Energetikai támogatás | 0 fő | – | 0 fő | – | | Gondozási kiadások támogatása | 43 fő | 3 908 000 Ft | 33 fő | 2 482 000 Ft | | Hulladékszállítási díjkedvezmény | 569 fő | 6 822 000 Ft | 568 fő | 6 328 651 Ft | | Krízis tűzifa | 63 fő | 1 900 000 Ft | 58 fő | 3 480 150 Ft | | Szépkorú személyek köszöntése | 18 fő | 270 000 Ft | 16 fő | 304 000 Ft | | Települési gyógyszertámogatás | 113 fő | 5 913 000 Ft | 103 fő | 6 848 800 Ft | | Települési lakhatási támogatás | 500 háztartás | 27 500 000 Ft | 481 háztartás | 36 855 104 Ft | | Települési temetési támogatás | 46 fő | 2 057 500 Ft | 34 fő | 1 793 500 Ft | | 100. életévüket betöltöttek köszöntése | ­0 fő | - | ­1 fő | 69 000 Ft | | Szépkorú személyek köszöntése | 18 fő | 270 000 Ft | 16 fő | 304 000 Ft | | Krízis tűzifa | 63 fő | 1 900 000 Ft | 58 fő | 3 480 150 Ft | | Krízis kályha | 1 fő | – | 7 fő | – |   Hajdúszoboszló Város Önkormányzata a táblázatban felsorolt helyi támogatásokkal segíti a város lakosságát, a képviselő-testület 2023. évben több alkalommal javított a jogosultsági feltételeken és a támogatások összegén.  A városban születendő újszülötteket babaköszöntő csomaggal üdvözli az önkormányzat, melynek értéke 19 900 Ft. A lebonyolításban továbbra is nagy segítséget nyújt a Védőnői Szolgálat. Az önkormányzat eltökélt szándéka a gyermekes családok támogatása. A beiskolázási támogatásban és a gyermekétkeztetési térítési díjkedvezményben részesülők száma kb. 40%-kal megemelkedett. A Bursa Hungarica felsőoktatási ösztöndíj továbbra is népszerű a a felsőoktatási intézményben tanulók körében. A Szociális és Egészségügyi Bizottság 2023. október 1. napjától emelte az egy főre jutó értékhatárt és az ösztöndíj havi összegét.  Az első lakáshoz jutók önkormányzati támogatását 2023. évben kevesebb fiatal vette igénybe, annak ellenére, hogy itt is javultak a feltételek.  Az alábbi ellátások esetében az ügyfelek száma csökkent, a támogatni kívánt kör már nem volt jogosult a támogatásokra, ezért indokolttá vált a helyi rendelet módosítása 2023. július 01-től, illetve 2024. január 01-től, melynek hatása várhatóan 2024. évben lesz érezhető.  A gondozási szükséglethez kapcsolódó kiadások támogatása elsősorban az idős, ágyhoz kötött, napi 3 órát meghaladó gondozást igénylő személyeknek állapítható meg. A jogosultságot egy évre lehet megállapítani, amely havonta 5000-10 000 Ft támogatást jelent. Az ellátás a gyógyszerek, gyógyászati segédeszközök megvásárlásához, illetve az egyéb kiadásokhoz járul hozzá.  Hulladékszállítási díjkedvezmény célja a nyugdíjas, idős személyek valamint életkortól függetlenül a rokkant, megváltozott munkaképességű és fogyatékkal élők támogatása.  A települési gyógyszertámogatásban azon lakosok részesülhetnek, akik közgyógyellátásra nem jogosultak, azonban magas a havi gyógyszerköltségük és azt kiváltani csak nehezen tudják. A támogatás maximális összege havi 7000 Ft.  A települési lakhatási támogatás továbbra is a legnépszerűbb támogatási forma a lakosság körében. A támogatás célzottan segíti a háztartásokat, mivel a támogatás összege közvetlenül átutalásra kerül a szolgáltatókhoz. További hozadéka, hogy a kérelmező védett fogyasztóvá minősül, így a szolgáltatás kikapcsolása, részletfizetés engedélyezése, valamint előre-fizetős mérőóra felszerelése lehetségessé válik.  A települési temetési támogatásra jogosultak száma csökkent.  A városban továbbra is köszöntötte önkormányzatunk a szépkorú lakosokat (90, 95, 100 évesek), 2023-ben 17 esetben, személyesen emléklappal, ajándékcsomaggal és virágcsokorral.  2023-ban 58 olyan halasztást nem tűrő/életveszélyes helyzet alakult ki, ami 5-10 mázsa „krízisfával” orvosolható volt. Ezen támogatáshoz kríziskályha programot vezetett be a döntéshozó a kihűlés és fagyhalál megakadályozása érdekében. A kályhák a HKSZK-tól 30%-os önerő biztosítása mellett igényelhetők. A krízisfa támogatás technikai lebonyolításában (tárolás, házhozszállítás) a Hajdúszoboszlói Nonprofit Zrt. nélkülözhetetlen szerepet tölt be. |
| *Ügyintézés igazgatási területen*  *Ügyfélszolgálat működtetése* | Az **Igazgatási Iroda** által lefolytatott eljárások eljárás jogi szabályait az általános közigazgatási rendtartásról szóló 2016. évi CL. törvény, míg az anyagi jogi szabályokat az adott terület ágazati (speciális) jogszabályai tartalmazzák.  2023. évben 337 esetben indult **hagyatéki eljárás**. Az eljárás során adatgyűjtésre kerül sor. Az elkészült leltárt – mellékleteivel együtt – az ügyintéző az illetékes közjegyzőnek küldi meg elektronikusan. 103 póthagyatéki eljárás lefolytatására került sor részben hozzátartozók kérelmére, részben földhivatalok jelzése alapján. 143 esetben adott a szakiroda tájékoztatást pénzintézeteknek, végrehajtási eljárás lefolytatásával foglalkozó cégeknek a hagyatéki eljárás állásáról.  A **méhészekről vezetett nyilvántartásban** 2023-ban 55 állandó méhész szerepelt.  A tavalyi évben 22 **birtokvédelmi eljárás** indult többnyire a szomszédos ingatlanról áthajló faágak, egyéb növények miatt. 4 esetben a kérelemnek helyt adó, 18 esetben a kérelmet elutasító döntés született. Az elutasítás oka egyrészt a kérelem megalapozatlansága, másrészt, hogy a hatóságnak nincs hatásköre az eljárás lefolytatására.  **A közösségi együttélés alapvető szabályait** sértőkkel szemben 19 esetben indult eljárás a közterület-felügyelet feljelentése alapján. Az ilyen eljárásokra önkormányzati rendeletben előírt kötelezettségek megszegése miatt kerül sor (elhanyagolt, gazos ingatlan, engedély nélküli fakivágás, szabálytalan hulladéktárolás, 3,5 tonna össztömeget meghaladó gépjárművek közterületen történő parkoltatása). Az ügyek figyelmeztetés alkalmazásával vagy pénzbírság kiszabásával zárultak.  Ügyfelek kezdeményezésére 2023. évben 117 esetben címmegállapításra került sor és 97 esetben új cím rögzítése történt meg.  A szakiroda **gyámsági és gondnoksági egyedi ügyek**ben – megkeresés alapján – 1 esetben vett fel vagyonleltárt.  Az **anyakönyvi igazgatás** területe magába foglalja a születések, házasságok, bejegyzett élettársi kapcsolatok, halálesetek anyakönyvezését, anyakönyvi kivonatok kérésének teljesítését, állampolgársági eskü szervezését, teljes hatályú apai elismerő nyilatkozatok felvételét, névviseléssel, névváltoztatással, hazai anyakönyvezéssel kapcsolatos feladatok ellátását, valamint folyamatos statisztikai adatszolgáltatást. 2023-ban 100 házasságkötés és 186 haláleset anyakönyvezésére került sor. Gyermek születése nem volt városunkban. Az anyakönyvvezető 24 esetben vett fel, illetve rögzített teljes hatályú apai elismerő nyilatkozatot. Ügyfelektől 561 kérelem érkezett anyakönyvi kivonat kiállítása iránt, 69 esetben pedig társhatóságok kértek adatszolgáltatást az elektronikus anyakönyvi rendszer adattartalmából. A tavalyi évben 14 fő tett állampolgársági esküt. 62 kérelem alapján házassági, 28 esetben pedig születési névviselés módosítására került sor. 44, Hajdúszoboszlón kötött házasság felbontását kellett rögzíteni. 8 esetben indult eljárás apa adatai nélkül anyakönyvezett gyermek családi jogállásának rendezése iránt. 625 papír alapú bejegyzést vezetett át a szakiroda az elektronikus anyakönyvi rendszerbe. Magyar állampolgárok külföldön történt anyakönyvi eseményei közül 6 haláleset, 3 házasság, 3 születés és 4 válás hazai anyakönyvezése történt meg.  Az anyakönyvvezető leterheltsége 2023. évben – a bekövetkezett jogszabály-változások miatt – jelentősen megnőtt. Hatáskörébe került a névváltoztatási eljárások egy része (pl. utónév módosítás, szülők névváltoztatásának kiterjesztése). További változás, hogy egyes (haláleset, házasság) anyakönyvi események lezárásának előfeltétele az érintett személy(ek) korábbi anyakönyvi eseményeinek EAK-ban történő rögzítése. Ezek az események sok esetben más településen történtek, így azok rögzítése másik anyakönyvvezető eljárását igényli.  A jogszabály-változásokon túl a munkaterhet növelő tényező az is, hogy az EAK-ban megnövekedett adatmennyiség számos adateltérést hoz felszínre, amelyek megoldása a névváltoztatási eljárások számának emelkedését okozza.  A tavalyi évben 156 kérelem érkezett **termőföldek eladására, illetve haszonbérletére vonatkozó szerződések kifüggesztés**ével kapcsolatosan. Ezen túl további 173 hirdetmény kifüggesztése, záradékolása történt meg.  A kereskedelemről szóló 2005. évi CLXIV. törvény, valamint a kereskedelmi tevékenységek végzésének feltételeiről szóló 210/2009. (IX. 29.) Korm. rendelet alapján a kereskedelmi ügyintéző lefolytatja a szolgáltatói és kereskedelmi tevékenységekkel kapcsolatos eljárásokat. 2023-ban 216 igazolás kiállítása történt meg új üzletek nyitásával, illetve működő üzletekkel kapcsolatos adatmódosításokkal kapcsolatban. 35 üzlet bezárását jelentették be. Félévente a KSH felé adatszolgáltatást teljesít a szakiroda.  2023. évben 17 új **telep nyilvántartásba vétele** és 3 telep megszüntetése történt meg. Két ügyben pedig adatváltozás átvezetésére került sor.  A szakiroda ellátja az **üzleti és nem üzleti célú szálláshely-szolgáltatási tevékenység**gel összefüggő – a magán- és egyéb szálláshely-szolgáltatás kivételével – jegyzői hatáskörbe tartozó feladatokat is. A tavalyi évben 7 új szálláshely nyilvántartásba vételére került sor, 3 esetben adatváltozást kellett átvezetni, 9 szálláshelyet megszüntettek. Ellenőrzést 5 szálláshelyen tartottunk.  Zenés, táncos rendezvény megtartására 4 esetben kértek engedélyt.  2023-ban is minden munkanapon, a hivatali munkaidőnél hosszabb nyitvatartással (7:00-18:00) működött az **Infó Pont**.  Az igazgatási iroda ügyintézői a 2023. december 27-től 2024. január 05-ig elrendelt igazgatási szünetben – egy nap kivételével – minden munkanap, teljes hivatali munkaidőben ügyeletet tartottak, így a halaszthatatlan ügyek intézése (pl. haláleset anyakönyvezése, előhaszonbérleti, illetve elővásárlási jog gyakorlásának bejelentése), valamint az egyéb ügyben érdeklődők tájékoztatása folyamatosan megtörtént.  2023 augusztusától az Infó Pont munkatársai – anonim módon – irodánként és ügytípusonként rögzítik a hivatalba érkező személyes megkereséseket. Ennek során havonta átlagosan több mint ezer megkeresést kezeltek. Az adat nem szemlélteti teljeskörűen a személyes ügyfélkapcsolatokat, mert a „B” épület külön bejáraton is megközelíthető, továbbá a kormányablakhoz érkező ügyfelek továbbirányítása is megtörténik az Infó Ponton (összes regisztrált megkeresés 32%-a), valamint az esetek 10%-ában általános tájékoztatásra került sor. |
| ***Eredményesség-növelés*** *(hatósági ellenőrzés, szigorú, ugyanakkor méltányos jogalkalmazás, behajtás, végrehajtás, illetve annak kikényszerítése)*  *A közterület-felügyelet hatékony működtetése*  *A közbiztonság fokozása*  *Helyszíni ellenőrzés a szálláshely-szolgáltatóknál* | A **közterület-felügyelet** működtetése az önkormányzat önként vállalt feladatai közé tartozik, feladata a közrend, közbiztonság és a város tisztaságának védelme. Az intézkedések évszakokra jellemző módon is adódnak, azonban a 2012. évi CXX. törvény és az 1999. évi LXIII. törvény kifejezetten közterület-felügyelői hatáskörbe sorolják azokat a szabálysértéseket, melyeket a szabálysértésekről szóló 2012. évi II. törvény definiál. Ennél fogva a felügyelők nem csak azokat a jogsértéseket szankcionálják, melyeket a város képviselő-testülete rendeletben fogalmaz meg számukra, hanem törvényekben és kormányrendeletekben foglaltakat is.  A Hajdú-Bihar Vármegyei Rendőr-főkapitányság és Hajdúszoboszló Város Önkormányzata között 2013. március 2-án létrejött együttműködési megállapodás alapján a közterület-felügyelet fölött szakmai felügyeletet és ellenőrzést a rendőr-főkapitányság gyakorol. A rendszeresen megtartott egyeztető fórumok a két szervezet munkáját hivatottak összehangolni, melynek eredményeként közös szolgálatokat látnak el az év során.  A felügyelet kiemelt feladatai közzé tartozik a lakosság biztonságérzetének szem előtt tartása, a nyugodt, élhető körülmények fenntartása. Ennek megfelelően a lakossági jelzések elsőbbséget élveznek, azonnali intézkedést igényeltek.  2023-ban az intézkedési területek közül több kiemelt figyelmet kapott, melyeket a fokozott lakossági igény hatására a város vezetése is támogatott.  A kiemelt és kertvárosi övezetekben egyaránt a köztisztasági szabálysértések és a rendezetlen ingatlanok sok bosszúságot okoznak a lakosságnak, és ezért ezek fokozott ellenőrzés alá kerültek.  Az üzemképtelen gépjárművek közterületen történő tárolásának felszámolásában is eredményeket könyvelhet el a közterület-felügyelet.  A felügyelet kiemelt fontosságot tulajdonított a hajléktalanok által történő szabálysértések kezelésének,mely esetszámot tekintve lényeges visszaesést mutat. Emellett a városunkban elszállásolt külföldi vendégmunkások magatartásának figyelemmel kísérése egy új elem a felügyelet feladatai között.  Az önkormányzati rendeletünk, valamint a városban működő térfigyelő kamerarendszer és a közterület-felügyelők testkamerákkal való felszerelése segíti a felügyeletet, visszatartó erőként hat, az intézkedések számát is csökkenti – beleértve azt a jogsértő magatartást is, mely „vendégfogás”-ként ismert. Ezen a területen is érezhető változást sikerült elérni, de ennek megszüntetése továbbra is a felügyelők kiemelt feladata.  A közterület-felügyelet által felügyelt városi kamerarendszer számos alkalommal bebizonyította hasznosságát. A szabálysértési eljárás és büntetőeljárás lefolytatására jogosult szerv, vagyis a rendőrség 11 alkalommal foglalt le a térfigyelő kamerarendszer által rögzített felvételeket.  A Szent István park területe kiemelt figyelmet kapott, aminek köszönhetően nem történt szándékos rongálás. A nyári időszakban a társszervekkel (rendőrség, polgárőrség, mezőőrség) közösen ellátott szolgálat július 1-től augusztus 20-ig, heti 4 alkalommal (22:00 óráig) valósult meg.  2023. évben a közterület-felügyelet intézkedésszámot tekintve a következő eredményeket könyvelheti el: 58esetben lakossági bejelentésre indult eljárás. 302 esetben felszólításra, míg 11 esetben közigazgatási hatósági eljárásra került sor. 17 esetben feljelentéssel élt a felügyelet a Hajdúszoboszlói Rendőrkapitányságnál a 2012. évi II. törvény szerint a közúti közlekedés szabályairól szóló 1/1975. (II. 5.) KPM-BM együttes rendeletbe ütköző közlekedési szabálysértések miatt.  A 2013-ban alkotott, a közösségi együttélés alapvető szabályait megsértőkkel szembeni helyi rendelet alapján 6 esetben az ingatlan és a hozzátartozó közterület rendben és tisztán tartásának elmaradása, 1 esetben engedély nélküli járda és útfelbontás, 1 esetben engedély nélküli közterület-használat, 1 esetben engedély nélküli fakivágás, valamint 2 esetben üzemképtelen gépjármű tárolása miatt történt közigazgatási eljárás keretén belül feljelentés.  Közterület-foglalási engedély 34 esetben került kiadásra, mely 1 825 200 Ft bevételt jelent.  A **város külterületeit 3 mezőőr figyeli** folyamatosan, akik eljárnak a jogszabályban meghatározott esetekben. A tavalyi évben is működtek vadkamerák a külterületeken, ezeket a mezőőrök kezelik. Leggyakoribb feladatuk 2023-ban is az illegális hulladék-elhelyezés megakadályozása, ezzel kapcsolatos ügyintézés, kapcsolattartás az illetékes hatóságokkal. A mezőőrök és a közterületi-felügyelők irányítását az aljegyző végzi.  Az Adó- és Rendészeti Iroda keretében zajlik a **szállásadók helyszíni ellenőrzése**:  2023-ban folyamatosan 3 vendégtartás-ellenőr volt alkalmazásban, a nyári főszezonban további 1 személy került felvételre. Az egyik ellenőr feladatát képezi a magán, egyéb szálláshely-szolgáltatók megkeresésére a szolgáltatók nyilvántartásba vétele (110 db), a nyilvántartásba vett adatok módosítása (113 db), illetve a nyilvántartásba vett szállásadók törlése (80 db), az adatkezelő egyedi program használata, adatok szolgáltatása a TDM szervezet irányában. Az ellenőrök veszik át a január 31-ig leadott éves statisztikai kimutatást a szállásadóktól és végzik azok ellenőrzését, összesítését, mely során együttműködnek az ifa adónemet kezelő adóigazgatási ügyintézővel.  2023-ban is egész évben működött az NTAK minden szálláshelytípus esetén, mellyel igen szoros a szakiroda kapcsolata. Mindezek mellett feladat a folyamatos adatszolgáltatás, ellenőrzések végzése: 2023-ban főszezonban 3-4 alkalommal minden szálláshely ellenőrzésre került a helyszínen, illetve az NTAK-ban, melyet természetesen máskor (pl. ünnepnapokon) is végez a szakiroda. Segítséget nyújt a szakiroda a szolgáltatók számára az adatkarbantartásban, a regisztrációban, szálláshely-minősítés elindításában. Feladatként jelentkezett 2023-ban a 6 évenkénti jogszabály szerint kötelező helyszíni szálláshely-ellenőrzés, 389 db szemlét végeztek a szakiroda munkatársai. |
| **3. Hivatalvezetés, erőforrás-biztosítás** | |
| *Teljesítmény-értékelési rendszer működtetése*  *A hivatali szervezet ISO 14001 szabvány szerinti működtetése*  *Az iktatási rendszer hatékony működtetése* | A 10/2013. (I. 21.) Korm. rendelet szerint a központi **teljesítményértékelési elektronikus rendszer**ben (TÉR) valamennyi köztisztviselő részére 2023. első és második félévére vonatkozólag is meghatározásra kerültek a munkaköri egyéni teljesítménykövetelmények, a kompetencia alapú munkamagatartás tényezői, valamint néhány kompetencia. Ebben a rendszerben történik az előző évi munkateljesítmény értékelése, és a köztisztviselők éves minősítése is.  A soron következő 2023. június 13-i **környezetirányítási felülvizsgálati audit**ra kellően felkészült a hivatal, az audit rendben lezajlott. (A tanúsítvány három évig, 2024-ig érvényes.)  2023-ban a hivatalban 36 653 db főszámú ügyirat került **iktatás**ra, az alszámos iratok száma 61 533 db volt.  Az ASP Űrlapmenedzsment kezelése, az elektronikus ügyintézés hivatali koordinálása, a bejövő levelek papíralapú és elektronikus szignálása az aljegyző feladatát képezi. |
| ***Technikai feltételek***  ***(épületek, irodák, bútorzat, irodaszer stb.) a polgármesteri hivatal épületeiben***  *Informatikai rendszer működtetése*  *Épületek, irodák állagmegóvása*  *Gépkocsipark kezelése*  *Ingatlanvagyon állagmegóvása*  *Üdülők üzemeltetése* | A 2023-as évben a hivatali informatikai rendszert kiszolgáló szerverek áramellátását biztosító szünetmentes tápellátás került felújításra, mintegy 18 nagy teljesítményű akkumulátor cseréjével. Az informatikai eszközök túlfeszültség védelme érdekében 20 db APC túlfeszültség védett aljzat került kihelyezésre. A hatékony munkavégzést támogatva 7 darab 27" BenQ monitor került beszerzésre, a prezentációk tartásához pedig egy darab Benq Projektor. Az év folyamán 2db Gigabyte Brix i3 és egy darab Gigabyte Brix i5 ultra kompakt számítógép került beszerzésre, amelyeken a legfrissebb operációs rendszer, irodai szoftvercsomag és a szakszoftverek lettek telepítve. A tárolási és biztonsági mentési rendszer egy offline mentési rendszerrel és a mentéseket tesztelő rendszerrel bővült. A hivatali levelező rendszer újabb fejlesztéseken esett át, amely így tartja a lépést a világtrendekkel a spam szűrés, vírus szűrés, és hitelesített és azonosíthatóság terén.  Fejlesztésre került a hivatal VPN elérése, amely a távoli munkavégzést teszi még egyszerűbbé biztonságos formában.  A **hivatal épületei**ben 2023. évben az alábbi karbantartási munkálatokat végezték:  Az éves felülvizsgálatok (riasztó- és füstjelző rendszerek, kéményseprési vizsgálatok, klímák tisztítása, fűtési rendszerek karbantartása, tűzvédelmi vizsgálatok, liftkezelői szerződés alapján havi ellenőrzések, fotocellás ajtók karbantartása, akkumulátorok cseréje, sorompó karbantartása) a terveknek megfelelően történtek meg. A karbantartási munkálatokat (villanyszerelési javítások, asztalos munkák, mosdók csaptelepeinek kicserélése, ajtózárak javítása stb.) szükség szerint végezzük. Az irodai forgószékek cseréje/javítása folyamatosan zajlik. Az éves irodaszer-beszerzés a tervezetteknek megfelelően alakult. A bélyegzők selejtezése, cseréje ütemszerűen halad. A nyomtatók korszerűsítése, egységesítése a tavalyi évben is folyamatosan zajlott. Új, nagyteljesítményű fénymásoló került beüzemelésre a fénymásoló irodában. Az utóbbiaknak a karbantartása és a hozzájuk tartozó festékpatronok beszerzése az egységesítés miatt gördülékenyebbé vált. A múlt évek során összegyűlt testületi jegyzőkönyvek beköttetése is megtörtént. Az „A” épületi mosdók falainak újrafestése befejeződött. A hivatal épületei ereszcsatornáinak tisztítása és javítása megtörtént. A „B” és „C” épületek napelemei tűzeseti leválasztóinak karbantartása megtörtént, így elvégezhető a villamosbiztonsági felülvizsgálat. A Szép Ernő-teremben lett kialakítva a főépítész irodája, teljesen új bútorzattal. A 2024-es önkormányzati és európai uniós képviselők választására az informatikai rész kialakítása megtörtént. Az Infóponton új klíma beszerelésére került sor, ami hűtés/fűtéssel látja el a helyiséget.  4 db **hivatali gépjármű**karbantartása, üzemanyag-, alkatrész-, autópálya matrica ellátása rendben megtörtént. A polgármesteri hivatal éves szinten fenntartásukra 7304 ezer Ft-ot költött. Ez csaknem 30%-kal magasabb összeg, mint az előző évi. Ennek oka, hogy az egyik autót háromszor is szervizelni kellett, így csak ennek az egy gépjárműnek a karbantartása 900 E Ft-ba került. Másrészt a cégautó adódíja is 50% növekedést mutat.  A **Városi Sportház** működésére, fenntartására, valamint egyéb kiadásaira (karbantartás, kis javítás, festés, mázolás stb.) tervezett összegek felhasználása feladat-, illetve időarányosan megtörtént.  A szakiroda kiemelt figyelmet fordít az önkormányzat tulajdonában lévő **üdülők** állagának megóvására annak érdekében, hogy a vagyon értéke ne csökkenjen és az üdülés zavartalansága biztosított legyen. 2023. évben befejeződött a TV szoba aljzatának szigetelése, és a burkolása és festése is megtörtént. A balatonboglári üdülőben június-augusztus hónapok során 193 fő önkormányzati alkalmazott tölthetett el egy-egy hetet a családjával. Bevétele 2965 E Ft volt. |
| *Humán szükségletek (személyzet, létszám- és bérgazdálkodás, képzés, továbbképzés)* | A vagyonkezelés 2023. június 1. napjától közvetlenül jegyzői irányítás alá került, szervezetileg pedig a Vagyonkezelési Csoport munkatársai ettől a naptól a Gazdasági Iroda helyett az Önkormányzati Irodához tartoznak. A változtatás szükségessé tette a hivatal Szervezeti és Működési Szabályzatának módosítását, mely a 2023. május 25-i testületi ülésen megtörtént.  2023-ban kilenc személy (akikből 4 fő új belépő) kinevezésére került sor, öt munkatársunk kezdeményezte jogviszonya megszüntetését, egyikük nyugdíjazására hivatkozva. 2023-ban öt álláspályázati felhívást tett közzé a hivatal: vagyongazdálkodási referensi, városfejlesztési ügyintézői, pénzügyi ügyintézői (két alkalommal), energetikusi feladatokra keresett a munkáltató munkatársakat. Valamennyi álláshely betöltésre került, az egyik pénzügyi 2024 elején.  A nyári hónapokban 4 tanuló államilag támogatott foglalkoztatására került sor részmunkaidőben, diákmunka keretében.  Hivatalunk köztisztviselőinek egyéni továbbképzési tervei, illetve az összesített hivatali továbbképzési terv a rendeletben megadott határidőn belül 2023-ban is elkészült, a köztisztviselők az egyéni képzési tervükben foglalt képzéseket az év végéig teljesítették. |
| **4. Színvonalas közszolgáltatások, fejlődő település** | |
| *Pénzügyek és gazdálkodás*  *Vagyon-gazdálkodás és nyilvántartás*  *Adóbeszedés, adóellenőrzés* | **Költségvetési, gazdálkodási feladatok**  A képviselő-testület által elfogadott 2023. évi költségvetés előkészítését a Gazdasági Iroda már 2022 novemberében elkezdte. Az intézmények és az önkormányzati feladatok koordinálásáért felelős hivatali kollégák együttműködésével a költségvetés 2023 februárjában került elfogadásra. Az év folyamán a képviselő-testület háromszor módosította, így a költségvetés főösszege 9 827 220 E Ft-ról 11 199 776 E Ft-ra növekedett.  Az év folyamán sikerült az elfogadott előirányzatokon belül végrehajtani a költségvetést. A bevételek vonatkozásában a működési és a felhalmozási bevételek is a módosításnak megfelelően alakultak. 2023. év során likviditási problémák nem léptek fel.  Az évet 3731 M Ft bankszámlán lévő egyenleggel zárta a város (intézményekkel együtt), melyből az önkormányzati számlák végösszege: 3489 M Ft.Ez tartalmazza az európai uniós pályázatok leutalt előlegeinek összegét is, mely 2215 M Ft.  Az intézmények 2023. évben is takarékosan gazdálkodtak. A pénzmaradvány elszámolása 2024. január-február hónapok során történt meg. Az intézményektől csaknem 107 M Ft került elvonásra feladatelmaradás miatt. A Gazdasági Iroda elvégezte a kistérségi többcélú társulás és intézményének is a pénzmaradvány felülvizsgálatát. A feladatelmaradások miatt itt is elvonás fog keletkezni (várhatóan 45,5 M Ft), mely a három társönkormányzat között kerül visszaosztásra.  Év közben további 47 M Ft-ról mondtak le az intézmények az energia költségek túltervezése miatt.  A Gazdasági Iroda végzi a normatív állami támogatások és egyéb központi támogatások lehívását, mellyel az éves költségvetési beszámoló keretében számolnak el. Év közben háromszor került sor módosításra az intézmények adatai alapján. A központi támogatásokhoz kapcsolódóan 2023. évben 7 alkalommal nyújtott be a szakiroda igénylést vagy elszámolást.  Az elemi költségvetés és beszámoló, valamint a havi és negyedéves adatszolgáltatások (összesen 90 db az önkormányzat, a nemzetiségi önkormányzatok, a kistérségi többcélú társulás és a polgármesteri hivatal vonatkozásában) határidőben elkészültek és az állami rendszerbe továbbításra kerültek. Ezek ellenőrzésekor az államkincstár hiányosságot nem talált, az adatszolgáltatások javítás céljából nem kerültek visszanyitásra. Az adatszolgáltatáshoz kapcsolódóan az intézmények költségvetése és éves beszámolója minden esetben jegyzőkönyvvel kerül átvételre.  **Pénzügyi, számviteli feladatok**  A költségvetési gazdálkodás keretében a finanszírozási ütemterv rendben elkészült.  A könyvelést az állam által kifejlesztett ASP-Gazd informatikai szakrendszerben végzi a szakiroda, az alábbi kiemelt feladatok szerint:   * Könyvelés: kifizetés csak utalványrendelet alapján történhet. Az utalványrendelet csak számla vagy bizonylat alapján készíthető. 2023. évre a szakiroda statisztikája az alábbi táblázatban került összefoglalásra.  |  |  |  |  |  |  | | --- | --- | --- | --- | --- | --- | |  | **Önkor-mányzat** (db) | **Polgár-mesteri hivatal**  (db) | **Kistérség** (db) | **Roma Nemzeti-ségi Önkor-mányzat** (db) | **Német Nemzetiségi Önkormány-zat**  (db) | | Utalvány-rendeletek száma | 6596 | 3103 | 267 | 205 | 49 | | Készített számlák száma | 357 | 1277 | 0 | 0 | 0 | | Beérkezett/  feldolgozott számlák száma | 1989 | 774 | 13 | 39 | 24 | | Egyéb bizonylatok | 1676 | 802 | 225 | 69 | 21 | | Kötelezettség-vállalások (szerződések) | 2711 | 2062 | 52 | 101 | 44 |  * NAV felé történő adatszolgáltatások (ÁFA-, rehabilitációs hozzájárulás, cégautóadó-bevallások, mezőőri hozzájárulás igénylése). * A kéményseprői tevékenység bevételének egy része önkormányzati bevétel, ennek előírása és nyilvántartása 2022. évben új feladatként jelentkezett a Gazdasági Irodánál. 2023-ban 35 db új előírás történt. A mai nappal tartozás 169 vállalkozás esetében áll fenn. * A polgármesteri hivatal költségvetésének elkészítése, gazdálkodásának nyomon követése a bér-, járulék- és dologi kiadások vonatkozásában. 2023. évben a hivatal gazdálkodása a tervezett előirányzatokon belül történt, a teljesülés a bér- és járulékok esetében 96%-os, a dologi kiadásoknál 70%. 2023. évben beruházásokra 13 797 E Ft-ot, felújításra 1340 ezer Ft-ot költött a hivatal. * Gondoskodás a megbízási díjak, tiszteletdíjak számfejtéséről, utalásáról és könyveléséről. A képviselők és bizottsági tagok tiszteletdíján kívül 181 alkalommal számfejtett és fizetett ki a szakiroda egyéb megbízási díjat, 28 db kitüntetéshez kapcsolódó tiszteletdíjat. * Pályázatonként elkülönített nyilvántartást vezet a Gazdasági Iroda: 2023. évben 35 db pályázat beadásában, elszámolásában működött közre a társirodákkal, intézményekkel, TDM-mel. * Tartozások nyilvántartása: önkormányzatnál az év végén nyilvántartott tartozás-állomány mérlegértéke: 31 407 E Ft, hivatalnál: 2594 E Ft, mely tartozások alapján negyedévente felszólító levelek kerülnek kiküldésre az érintetteknek (168 db). 2023. évben a képviselő-testület döntésének értelmében az önkormányzat 266 M Ft követelésről mondott le, mely a megszűnő Hajdúkerületi és Bihari Víziközmű Szolgáltató Zrt. tartozása volt. * A Szociális Irodával egyeztetve – a veszélyhelyzet miatt bevezetett gyakorlatnak megfelelően – a segélyek nagy részének kifizetése nem a szociális szolgáltató központban történik, hanem a segélyezettek bankszámlára vagy postai utalással kapják járandóságukat. Ez 2023. évben többletfeladatot rótt mind a Gazdasági Irodára, mind a városi költségvetésre. Ennek 500-600 ezer Ft többletköltsége jelentkezik évente.   A **kistérségi többcélú társulás** munkaszervezete 2013. június 30-ával megszűnt. Jogszabály alapján a költségvetésének készítését és végrehajtását (könyvelési feladatok, szabályosság, adatszolgáltatások stb.) 2023. évben is a hivatal Gazdasági Irodája többletfeladatként látta el. 2023 évre a társulás költségvetési határozatának módosításához három alkalommal készült módosító előterjesztést.    2013-ban megszűnt a **Hajdúszoboszlói Viziközmű Társulat**, melynek a záró mérlegét az önkormányzat vette át. A hátralékosok nyilvántartása, felszólító levelek kiküldése újabb többletfeladatot jelent a szakiroda részére. 2019-ben az LTP-szerződések lejártak, a megszűnt szerződésekből az önkormányzat számlájára 2023-ban már csak 68 E forint folyt be. Hátralékosok száma 53 fő, a tartozásállomány 4,5 millió Ft.  Együttműködési megállapodás alapján 2013. évtől elkülönített költségvetést, könyvvezetést és nyilvántartás-vezetést készít a hivatal a **Roma és Német Nemzetiségi Önkormányzatok**ra a Gazdasági Iroda által.  **Vagyongazdálkodás és –nyilvántartás**  A Vagyonkezelési Csoport kiemelt feladatai a vagyongazdálkodás, -hasznosítás és -nyilvántartás. A vagyongazdálkodáshoz tartoznak a tulajdonosi jogok gyakorlása, ingatlankataszter folyamatos vezetése, hasznosításra irányuló eljárás lebonyolítása, közterület-használattal és -hasznosítással kapcsolatos önkormányzati feladatok.  **Vagyonnyilvántartás**   * 2023. évben új feladatot jelentett a hivatal számára a város víz- és csatorna szolgáltatásával kapcsolatos teendők végzése:   A Magyar Energetikai és Közműszabályozási Hivatal végzése alapján a közműves ivóvízellátással és szennyvízelvezetéssel összefüggő szolgáltatói feladatokat 2023. január 1. napjától az Északmagyarországi Regionális Vízművek Zrt. látja el városunkban. Így 2023-ban a korábbi szolgáltatóval, a Debreceni Vízmű Zrt.-vel és az új szolgáltatóval párhuzamosan folytatott egyeztetéseket a szakiroda a vagyonleltárral kapcsolatos feladatokról. A 2022. december 31-i adatszolgáltatást, ill. a vagyon szakleltárt 2023-ban a DV Zrt. részére szolgáltatta a hivatal. Ez az 5 002 775 415 Ft értékű vagyon tartalmazta önkormányzatunk teljes közműellátottságát és az azt kiszolgáló rendszereket, valamint a Berettyóújfaluban és Földesen lévő vagyonleltárt. A szakleltár szerint az önkormányzatunk tulajdonában lévő 27 db gépjármű részére – az üzembentartói változás miatt – új forgalmi engedély és törzskönyv megkérésére került sor. A HBVSZ Zrt. végelszámolásával összefüggésben a végelszámoló által a releváns dokumentációk határidőre történő visszajuttatásáról gondoskodott a szakiroda.   * A Magyar Energetikai és Közműszabályozási Hivatal minden évben adatszolgáltatási kötelezettséget ír elő a hulladékgazdálkodási eszközök adataira vonatkozóan, amely az önkormányzatunk esetében kizárólag az INERT lerakóra vonatkozik. Ezt az adatszolgáltatási kötelezettséget a VGNZrt.-vel közösen határidőben elvégezte a szakiroda. * 2023. május 23-án létrejött Hajdúszoboszló Város Önkormányzata és a Hajdúszoboszlói Református Egyházközség között a 903. hrsz. alatt felvett „kivett általános iskola” megnevezésű 3954 m2 nagyságú 95 000 000 Ft értékű, valamint a 904. hrsz. alatt felvett „kivett általános iskola” megnevezésű 4423 m2 nagyságú 127 000 000 Ft értékű belterületi ingatlanok térítésmentes átadására vonatkozó szerződés. A szerződésnek megfelelően 222 000 000 Ft értékű ingatlan és 29 295 019 Ft értékű ingó vagyon tételes átadását hajtotta végre a hivatal. Az átadás korrekt és zökkenőmentes végrehajtását az egyházközség választott képviselői többször kihangsúlyozták és példaértékűnek minősítették.   Ugyanekkor létrejött az adásvétellel vegyes csereügyletről szóló szerződés is, amely a valóságban a 912. és 913. hrsz.-on lévő ingatlanokat érinti. Ezzel a szerződéssel kapcsolatban 2023-ban a szakértő által megállapított piaci érték felkönyvelésével 123 046 611 Ft értékű vagyonnövekedést könyvelt el önkormányzatunk. Térítésmentes átvétel végrehajtására került sor a Gönczy Pál utca 7-10. szám alatti ingatlanokra vonatkozóan 89 015 769 Ft értékben. A csereügylet tárgyát képező 6203. hrsz.-on lévő ingatlant a 2024. évi tényleges átvételi időpontig 89 880 000 Ft értékben a befejezetlen beruházások között tartja nyilván a szakiroda. (A csereügylet végrehajtási határideje 2024. június 30..)   * A 2023. évi aktiválások között több pályázati forrásból származó projektet aktivált a szakiroda, többek között: * Leromlott területek rehabilitációjával kapcsolatos szociális pályázat (nettó 89 704 302 Ft) * A Nyugati sor-Szík utca csapadékvíz elvezetése (nettó 44 870 594 Ft) * A befogadó sósvíztározó vezérárok munkáinak aktiválása (nettó 14 722 802 Ft) * A Hajdú-Bárány utcák vízelvezetésének aktiválása (nettó 76 407 086 Ft) * Az Aprócska Bölcsőde épületének udvari építményei (nettó 266 117 425 Ft) A projekthez kapcsolódó eszközvásárlások nettó 14 687 291 Ft értékűek. * Az ÉRV Zrt. 2023-ban nettó 27 012 466 Ft értékű fejlesztési tervet hajtott végre a város közmű hálózatán. * A Mező utca felújítása (nettó 36 426 905 Ft). * Selejtezési eljárás során 6 051 353 Ft értékű vagyon került kiselejtezésre, ill. felügyeleti jogkörben vett részt a szakiroda a Szép Ernő Kollégium és a Hajdúszoboszlói Kistérségi Szociális, Család- és Gyermekjóléti Központ selejtezési eljárásában. * Az értékcsökkenéssel és az évváltásokkal, főkönyvi átforgatásokkal határidőre elkészült a szakiroda. * A különböző ellenőrzések meglétekor a vagyonelemek vagyonnyilvántartásban való meglétét minden esetben igazolta a szakiroda.   **Vagyongazdálkodás, vagyonhasznosítás**   * 2023. évben is aktualizálásra került a vagyonkataszter; a beruházások, víz- és szennyvíz bekötések, út - és járdafelújítások, stb. aktiválásra kerültek. * Több alkalommal írt ki a szakiroda ingatlanértékesítésre és haszonbérbeadásra árverést. Az értékesített és bérbeadott ingatlanok szerződéskötése megtörtént, az összegek az önkormányzat bankszámlájára megérkeztek. * a Hajdúszoboszlói Református Egyházközségnek jogszabály alapján a 903. és 904. hrsz.-ú ingatlanok térítésmentes átadása a hivatal részéről megtörtént. A 912. és 913. hrsz.-ú ingatlanok részben térítésmentes átadására, részben a Hajdúszoboszlói Református Egyházközség tulajdonában lévő Rákóczi u. 1. szám alatti ingatlancserére vonatkozó szerződés megkötésre került. * a Hajdúszoboszló belterület 4948. hrsz.-ú beépítetlen terület megvásárlásra került a Magyar Államtól. * Két Jókai sori pavilont megvásárolt önkormányzatunk. * Megvásárlásra került a bölcsőde mellett található Rákóczi u. 27. sz. alatti ingatlan. * A 0118. hrsz.-ú árok állami tulajdonból térítésmentesen önkormányzati tulajdonba került. * az Erkel Ferenc utca–Rezeda utca közötti területek előzetes felmérése megtörtént, a Gázláng utcai sportpályát érintő fejlesztéshez kapcsolódó területrendezés megtörtént. * Az önkormányzati intézményekkel a vagyonkezelési szerződés megkötésével kapcsolatos előkészítői feladatokat elvégezte a szakiroda. * Elővásárlási jogról történő lemondást készített elő a szakiroda több ingatlan esetében. * 65 db bérleti szerződés aktualizálása történt meg. * Telekalakítási, ingatlanvásárlási kérelmeket vizsgált ki a szakiroda. * 20 db biztosítási káresemény rendezésére került sor. * 138 db tulajdonosi hozzájárulás kiadása történt meg. * Az önkormányzati vagyonbiztosítás aktualizálására sor került.   Az önkormányzat tulajdonában lévő értékpapírok utáni értékvesztést meghatározta, elszámolta a szakiroda.  A Vagyonkezelési Csoport 2023-ban **közterület-hasznosítás**i feladatokat vett át a Városfejlesztés Irodától, így az alábbi feladatokat végezte:   * A Szent István parkban, Fürdő utcán, Gábor Áron utcán található önkormányzati tulajdonú pavilonok bérleti jogának árverésen történő értékesítése, a bérlettel összefüggésben keletkezett feladatok ellátása. * A Csónakázó-tó melletti terület, a Mutatványos tér, valamint a Gasztro-tér bérleti jogának értékesítése, ezt követően a bérlettel összefüggésben keletkezett feladatok folyamatos ellátása. * Reklámtáblák, reklámhordozók közterületi bérleti jogának értékesítése, molinó kihelyezés engedélyezése. * Az utcazenészekhez, az alkalmi (szilveszteri, karácsonyi) árusításokhoz kapcsolódó feladatok, a Bringó és Dottó szerződéseinek kezelése. * Közterület eltérő használatának engedélyezése.   Az önkormányzati adóhatóság munkáját elsősorban központi jogszabályok rendelkezései határozzák meg, melyeket kiegészít a helyi adókról szóló önkormányzati rendelet. Az adóügyi feladatokat 2023-ban is a MÁK által fejlesztett ASP-Adó szakrendszer segítségével látta el önkormányzati adóhatóságunk. Kapcsolattartásuk a vállalkozói körrel már kizárólag elektronikusan történik, de más adózók esetén is megfigyelhető ennek térnyerése (pl. fizetés az EFER rendszerben, ifa adóbevallások beadása), melyet maga a szakiroda is támogat.  A legnagyobb adóbevétel továbbra is a helyi iparűzési adónemben könyvelhető el, ez 2023-ban 2 059 871 E Ft volt, ami igen jelentős növekmény a 2022-es adóévhez képest (amikor még csökkentette a hipa bevételt a kkv-nak nyújtott adókedvezmény). 4224 adózót adóztatott a szakiroda 2023-ban (21-gyel többet mint előző évben).  Idegenforgalmi adónemben 513 267 E Ft bevétel realizálódott 2023-ban, ami az előző évi bevételhez képest 73 894 E Ft növekedést jelent. Az NTAK adatai szerint 1 114 000 vendégéjszakát regisztráltak Hajdúszoboszlón a szállásadók (az ifa bevallások adatai némileg magasabb számot mutatnak, pl. a nem üzleti célú szálláshelyek okán), ezzel Siófok mögött és Hévíz előtt városunk volt Magyarország második leglátogatottabb vidéki települése 2023-ban!  Az építményadóban az adóbevétel 2023-ban 177 939 E Ft volt, ami 7562 E Ft-tal több mint 2022-ben. Az adótárgyak száma 3418-ra nőtt 3 414-ről. A 2023-ban is biztosított lakott üdülők utáni kedvezményt 78 esetben vették igénybe (1834 E Ft összegben), minden esetben határozatot hozott a szakiroda az adóévi törlésről.  Gépjárműadóban már csak átfutó bevétel könyvelésére került sor (mivel mindent a MÁK számlájára kell átutalni), de hátralékok beszedése okán még ez is a hivatalunk feladatát képezte.  A jogellenes magatartásokhoz kapcsolódóan az adóhatóságunk 8721 E Ft pótlék-, valamint bírságbevételt realizált 2023-ban.  Az adóhatóság végzi az adók módjára behajtandó köztartozások (többnyire elővezetési költségek) kezelését is, mely csökkenő feladatot jelent a feladat NAV-hoz történő részbeni átcsoportosítása okán.  A központi jogszabályokban foglalt esetekben (elsősorban hagyatéki, végrehajtási, gyámügyi eljárásban) 335 darab adó- és értékbizonyítvány kiállítására is sor került.  Adózók kérésére az Art.-ban előírtaknak megfelelően 119 darab adóigazolás is kiállításra került.  Adózók által benyújtott méltányossági kérelmek (adómérséklés, fizetéshalasztás, részletfizetés) alapján 41 darab ügyben született döntés.  8 hatósági bizonyítvány is kiállításra került útdíjfizetés alóli mentesülés céljából.  Mivel az adózók önkéntes teljesítése sokszor elmarad, az Art. és Vht. szabályai alapján több esetben kellett végrehajtást eszközölnie az önkormányzati adóhatóságunknak (leginkább azonnali beszedési megbízás benyújtása pénzintézethez), ennek ellenére megfelelő a kapcsolat adózóinkkal, fellebbezés benyújtására 2023-ban sem került sor semmilyen adóügyben. |
| *Város-üzemeltetés és*  *-fenntartás* | A **városüzemeltetéssel és -fenntartás**sal kapcsolatos teendők ellátása során a hivatal gondoskodik az elvégzendő feladatok meghatározásáról, a vonatkozó szerződések megkötéséről, a szerződésben rögzített feladatok végrehajtásának ellenőrzéséről, teljesítés igazolások kiadásáról. A város költségvetésében 52 soron található azoknak a városüzemeltetési és -fenntartási feladatoknak a felsorolása, melyek e tekintetben felölelik a város teljes közigazgatási területét. A feladatok sokrétűek, többek között a zöldfelületek, közösségi- és játszóterek, bel-és külterületi utak, csapadékvíz elvezető rendszerek fenntartásán túl, a köztisztasági és közvilágítási feladatok, a köztéri utcabútorok karbantartása, védett sírok gondozása, közszolgáltatások megszervezése (menetrendszerinti helyi autóbuszközlekedés, nem közművel összegyűjtött háztartási szennyvíz gyűjtése, kegyeleti közszolgáltatás) is ide tartozik, mely feladatokat felkészült és a város iránt elhivatott szakemberek látják el. A feladatok sokrétűsége ezen a területen dolgozók részéről a szakmai felkészülés mellett alapvető jogi és pénzügyi ismereteket is megkövetel ahhoz, hogy hatékonyan és gyorsan döntéseket lehessen hozni olyan ügyekben, melyek megoldására kevés idő áll rendelkezésre.  Ezen feladatok ellátását döntően befolyásolja, hogy az aktuális városi költségvetésben milyen mértékű forrás áll rendelkezésre. Az utóbbi évek gyakorlata alapján általában stagnálók voltak a költségek, viszont magasabb elvárások fogalmazódtak meg a tulajdonos önkormányzat részéről, mely érthető a város kiemelt turisztikai jelentőségére nézve.  Ettől függetlenül a szakiroda megítélése szerint érzékelhető visszaesés a feladatellátás minőségében nem következett be. A városüzemeltetés fontos terület azért is, mert mindenki számára látható és érzékelhető a mindennapi életük során, az ide látogatók – többek között – ez alapján ítélik meg az itt élőket, milyen gondossággal vannak környezetük iránt. Bízunk benne, hogy a sok fáradhatatlan munka előbb-utóbb meghozza gyümölcsét, az emberek felismerik annak fontosságát, hogy gondosan használják és óvják a környezetüket, a közös értékeinket, ezáltal egészségesebb, élhetőbb várost tudhassanak magukénak.  A feladatok magas szintű végrehajtásához jó együttműködésre van szükség az érintett felek között, mely jelenleg biztosított. A feladatok döntően helyismeretet és folyamatos helyszíni jelenlétet követelnek, hiszen így lehet meghatározni az elvégzendő beavatkozásokat, és így lehet megbizonyosodni az elvégzett munka megfelelőségéről, minőségéről.  **Közterületek fenntartása, felújítása, üzemeltetése**  **Belterületi önkormányzati tulajdonú és kezelésű, valamint állami tulajdonú és önkormányzati kezelésű utak (továbbiakban: belterületi utak) fenntartása:** A város belterületi útjain kaszálási, KRESZ tábla karbantartási, forgalmi rend módosítási, útburkolati jelfestési feladatok kerültek elvégzésre. A város önkormányzati tulajdonban lévő belterületi úthálózatának hossza közelíti a 120 km-t, melynek fenntartása, a közlekedők számára biztonságosan tartása a feladat. Az útcserével érintett állami tulajdonú utak: Debreceni útfél, Szilfákalja, Hősök tere, Dózsa György út a Nádudvari útig, Bethlen utca, Böszörményi utca, a Rákóczi utca, Hősök tere és Tokay utca, valamint a Déli sor és Szováti út közötti szakasz.  **Jelzőlámpák üzemeltetése:** Az útcserével érintett állami tulajdonú utak Magyar Közút NZrt. általi átadását követően a jelzőlámpák üzemeltetését a Hajdúszoboszlói Városgazdálkodási Nonprofit Zrt. (továbbiakban: VGNZrt.) végzi, az energiadíjait pedig a Magyar Közút NZrt. számlázza tovább az önkormányzat részére. Az elmúlt években elszabaduló energia árak ezen feladaton is éreztették hatásukat, a 2022. évben megközelítőleg háromszorosára megemelkedett üzemeltetési költség 2023. évben már jelentősen nem emelkedett.  **Külterületi dűlőutak és a lakott külterületi utak fenntartása:** A város külterületi főbb útjain (cca. 220 km) két alkalommal, de helyenként többször gréderezéssel, földfeltöltéssel, lecsapolással, árokrendezéssel, padkanyeséssel történő javítási munkálatok kerültek elvégzésre 8999 E Ft értékben, míg a lakott külterületi utakon zúzott kővel, tört betonnal történt az utak megerősítése 6,2 M Ft összegben. A külterületi mezőgazdasági és lakott külterületi utak jó szinten tartása kiemelten fontos, hiszen nem csak a kint élők megfelelő szintű közlekedésének biztosítása a feladat, de a mezőgazdasági „kampány” időszakokban (vetés, betakarítás) azok járhatóságának biztosítása ugyanolyan jelentős. Sajnos többször előfordul, hogy a nagy erőfeszítéssel és jelentős költséggel javított földutak rövid idő leforgása alatt ismét nehezen járhatóvá válnak, egy-egy – kedvezőtlen időjárási körülmények között elvégzett – betakarítási munka, vagy az aszályos időszakban a gazdálkodó által nem megfelelően beállított öntözők által történő földút eláztatás következtében. E területen még van tanulnivalója a feleknek, szorosabb együttműködést és felelősségvállalást tartunk szükségesnek a gazdálkodók részéről a mezőőrök és a hivatal illetékes irodája felé.  **Kerékpárutak fenntartása:** A kerékpárutak fenntartására biztosított 7 M Ft keretösszegből a nagyhegyesi, a kabai és az ebesi szakaszon 4 alkalommal történt kaszálás. Így a kerékpárutak síkosságmentesítése a köztisztaság, síkosságmentesítés keret terhére került elvégzésre. A város kerékpárút hálózatának hossza mindössze 16,9 km, amelyből 7,2 km a belterületen található.  **Közterületek felújítása:** A képviselő-testület által jóváhagyott feladatok elvégzésre kerültek, számos helyszínen történt beavatkozás az alábbiak szerint:   * Ádám-Hőforrás sarok járdajavítás * Ádám u. 60/a. járdajavítás * Ádám u. Szoc. Otthon járdajavítás * Ady-Vénkert sarok, Ady 31. és 49. járdajavítás * Alkotás u. Veres Pálné előtti szakaszán padkarendezés * Arany J. u. Bárdos Lajos Ált. Iskola előtti járdajavítás * Árpád u. 59/a. járdajavítás * Árpád u. 61. járdajavítás * Árpád u. 69. járdajavítás * Árpád-Attila sarok járdajavítás (mindkét sarok) * Attila u. 14. járdajavítás * Bajcsy-Zsilinszky utcai lakásotthonok előtti járdafelújítás folyókaépítéssel * Bánomkerti u. 35. járdajavítás * Baross u. 2.-2a-2b járdajavítás * Baross u. 26/a. zugsarok ívjavítás * Báthori u. 14. járdajavítás * Beődy M. u. 10., 12., 15. sz. ingatlanok előtti járdajavítás * Bethlen utca 20. (horgászbolt) elé 1 db hulladékgyűjtő * Bethlen utca piac melletti rámpa felújítása * Bethlen utca piacnál lévő kijelölt gyalogos átkelőhely felállási helyének javítása mindkét oldalon * Bocskai utca 12. járdafelújítás * Bocskai zug csapadékvíz bekötés * Bor J. u. 14.  járdajavítás * Böszörményi u. 13. járdajavítás * Csanády tér kátyúzása * Cseke u. 3. járdajavítás * Csepűs sor vízrendezés a Semmelweis és Nádudvari utcák között * Csónakázó tó partjának rendbetétele * Damjanich u. 30. aszfaltsüllyedés, vízelvezetési probléma javítása * Damjanich u. 60. járdajavítás * Déryné u. 4. folyókaépítés * Diószegi u. 3. járdajavítás * Ék u. 26-28.  járdajavítás * Ék utca-Sarló utca csapadékvíz elvezetési tervezés * Erkel F. u. 44. járdajavítás * Erkel-Tinódi sarok vízelvezetési probléma javítása * Erzsébet utca 1 db gyalogos piktogram * Fazekas M. u. jobb oldala az első házig járdajavítás * Fogthüy utca 7. bálványfa kivágása * Földvár u. 13. járdajavítás * Galgócz sor 19., 17., 15-11., 25., 27., zug előtti átjáró járdajavítás * Hajdú u. 31a. járdajavítás * Hajdú utca páros oldala vízrendezés a Bajcsy-Zsilinszky u. és Törökdomb u. között * Hajnal u. páratlan oldala vízrendezés az 1-19. sz. között * Hajnal u. páros oldala vízrendezés a 8-10/c. sz. között * Hajnal utca 2-8. ingatlanok előtti árokrendezés * Haladás u. 21. gallyazás * Hamvas u. 14. támfalcsere és áteresztakarítás * Hathy J. u. 15., 17., 21., 23., 47., 49., 53., 38., 32., 24., 22. járdajavítás * Hőforrás u. 114. kapubejáró készítése * Hőforrás u. 114-116. fakivágás (kosaras autóval) * Hőforrás u. 128. gallyazás * Hőforrás u. 4. járdajavítás * Hőforrás u. 63. járdajavítás * Hősök tere 21-23. belső udvar tereprendezés, kátyúzás * Isonzó u. 4. járdaaszfaltozás * Jókai sor 1-3. járdafelújítás * Kádár u.-Március 15. u. sarok, Kádár u. 5., 11., 13., 19., 23. sz. ingatlanok előtt járdajavítás * Keleti u. 44. és 46. járdajavítás * Keleti u. 72. zug járdajavítás és egyebek * Keleti u. 86. járdajavítás * Keleti u. 98-100. járdajavítás * Keleti-Kádár sarok és Kádártól a Keleti 9-ig járdajavítás * Kender u. 21. járdajavítás * Kender u. 28-tól az Alkotás u. végéig árokrendezés, takarítás, áteresz mosatása * Kenézy u. 18/a. járdajavítás * Kenézy u. buszmegálló akadálymentesítése * Kereszt utca-Isonzó utca sarki társasház előtti járda építés * Kinizsi u. 22. járdajavítás * Kinizsi u. 24. járdajavítás * Kossuth u. 115-117.  járdajavítás * Kossuth u. 115a járda-, kapubejáró- és útjavítás * Kovács Gy. u. 32. járdajavítás * Kovács Gyula utca 8/a. járdajavítás * Kovács Máté u. út- és folyókabővítés, járdajavítás * Könyök u. 16. járdajavítás * Könyök u. 8-8a járdajavítás * Kötelesi u. 13. járdajavítás * Kötelesi u. 17-19. járdajavítás * Kötelesi u. 5. és 7. járdajavítás * Lehel utca páratlan oldalán az utca elejétől az 1. számig, 1., 1/b, 5., 7., 9., 20., 6., 4., 2. sz. előtt járdajavítás * Liszt F.-Bartók sarok járdajavítás, átjáró készítése * Luther u. burkolatjavítás * Malom sor-Harsányi sarok járdajavítás * Médy I. u. 20., 22., 30., 32., 40. sz. ingatlanok előtt járdajavítás * Mikes-Böszörményi sarok járdajavítás * Nádas u. 12-14-16. járdajavítás * Nádudvari u. 1. járdajavítás * Nádudvari út Temető előtti járdaburkolat javítása * Nap u. 1. járdajavítás * Olajmalom u. 2. előtti járda javítása * Opus Titász iroda előtti nemespadka készítés * Orgona utca Hóvirág utca-Rózsa utca között, ill. Árvácska utca-Rózsa utca között nemespadka készítés * Pávai-Vajna u. 15. burkolatjavítás * Penny-parkoló 1 db kiskapu pótlása * Rácz F. u. 1. és a Galgócz sor között járdaszélesítés (1 méterre) * Rákóczi u. 102. járdajavítás * Rákóczi u. 157. kapubejáró átépítése (15 cm) * Rákóczi u. 87. járdajavítás * Ribizli dűlő földútstabilizáció * Surányi u. 5. járdajavítás * Szél zug 4. és Szél zug-Keleti sarok járdajavítás * Szilfákalja 18. B-F lépcsőház előtt térburkolás * Szilfákalja 20. a-e előtti parkoló zúzottköves felújítása * Táncsics u. 16-18. járdajavítás * Térburkolat készítése a Hőforrás utcán a Déryné és a Vásártér sor között * Török u. 8. járdajavítás * Török utca 23. járdajavítás * Törökdomb utca 1-3. és Bajcsy-Zsilinszky utca-Hajdú utca torkolat közvilágítás bővítés * Újvárosi u. 7., 9., 21., 21a. és 16. járdajavítás * Vadas u. 3., 5. és 7., valamint 23a. járdajavítás * Vásártér sor vége járdajavítás * Vasvári Pál u. páratlan oldala járdajavítás * Veres Pálné u. 11. járda és kapubejáró javítása * Veres Pálné u. 7. járdajavítás * Wesselényi u. 66. járdajavítás   Fenti munkálatok valamivel több mint 122 M Ft értékben készültek el.  **A közvilágítási rendszer bővítése** dűlő utakon történt, ahol elsősorban napelemes kandeláberek kerültek telepítésre. Az alábbi helyszíneken történt fejlesztés:   * Erdő dűlő – 6 db; * Fácán dűlő – 1 db; * Kuvasz dűlő – 4 db;   Fentieken túl a Kuvasz dűlőn további 1 db lámpatest került felszerelésre meglévő lámpaoszlopra.  **Kilátási háromszögek biztosítása:** A város belterületén számos helyszínen került sor beavatkozásra (gallyazás, fakivágás, bokornyesés) a költségvetésben rendelkezésre álló keret erejéig, 1 M Ft értékben.  **Köztisztaság, síktalanítás:** A köztisztasági és síkosság-mentesítési feladatok 82 M Ft értékben kerültek elvégzésre. A 2023. évben újonnan kihelyezett hulladékgyűjtők miatt kibővített napi úttisztítási feladatokkal együtt.  **Parkfenntartás és faállomány gondozása:** A parkfenntartási és a faállomány gondozási feladat magába foglalja a Hajdúszoboszló város belterületén lévő meghatározott területek fűfelületeinek gondozását, fák metszését, a virágágyak gondozását, cserjeágyak, talajtakarók, sövények, faállományok, gyöngykavicsos területek gondozását, illetve a száraz és veszélyes fák kivágását. 2023. évben a két feladatra összesen 103+6 M Ft került felhasználásra, a feladatot a VGNZrt. látta el az önkormányzattal megkötött vállalkozási szerződés szerint. A 2020. évben elkészült felmérés alapján, egyszeri beavatkozás esetén 262 958 m2 az a zöldfelület, melyet szerződés keretében gondozniuk kellett 2023. évben. Ezen felületeket az időjárási körülményekhez igazodóan szükséges kezelni, de legalább 4-8 alkalommal évente. A virágágyak felülete 2374 m2, míg cserjeágyak 11 987 m2-en lettek kialakítva. Az egységes utca- és városkép érdekében az üzemeltető 4119 m sövényt gondoz, és még mindig magas, 8355 m2 azon gyöngykavicsos, zúzottköves felületek mennyisége, melyek szintén folyamatos kezelést igényelnek. A gondozott területek mérete és minősége a Mátyás király sétány rekonstrukcióját követően növekszik. Pontos, naprakész fakataszter hiányában a város közterein meglévő fák száma csak becsülhető, de azok jóval meghaladják a 20 000 db-ot. A tavaszi gallyazások során 1455 db fán végeztek beavatkozást (fakivágás, gallyazás). Sajnos a város közterületén továbbra is sok az engedély nélkül kivágott és indokolatlanul megcsonkolt fa. Az erőfeszítések ellenére nincs tettenérés, e területen azon túl, hogy a lakosság szemléletformálására is több figyelmet kellene fordítani a környezet megóvása, gondozása és szépítése érdekében, álláspontunk szerint az ellenőrzések hatékonyságát is növelni szükséges.  **Közterületi falevél elszállítás:** A2023. évi költségvetésben 3 M Ft keretösszeg lett biztosítva a parkfenntartási szerződés hatálya alá nem eső közterületeken falevél összegyűjtésére és elszállítására. A keretösszegből elvégezhető munkálatokon felül az évben a Városgazdálkodási NZrt. lépéseket tett a lakossági zöldhulladék frakció szerinti kezelésének és gyűjtésének érdekében. A tavaszi időszakban, előre meghirdetett időpontokban, két alkalommal térítésmentesen biztosította a kötegelt gallyak elszállítását, a költségvetésben elkülönített forrásból lakossági pályázatot hirdetett komposztálók beszerzésére, valamint ingatlanonként 4 db falevél-gyűjtőzsákot biztosított az őszi időszakra közterületi levélszedés elősegítésére, szintén térítésmentesen.  **Közvilágítás és „karácsonyi” díszvilágítás**: A város területén megközelítőleg 4000 db lámpatest üzemeltetését – 2014. 10. 01. napjától – a VGNZrt. látja el. A szerződésben rögzített feladatok koordinálása, ellenőrzése, hibabejelentések kezelése, szolgáltatókkal, üzemeltetővel történő kapcsolattartás, műszaki egyeztetés folyamatosnak tekinthető az év minden szakában. Az üzemeltetőváltás óta kijelenthető, hogy a város karácsonyi díszvilágítása teljesen megújult, modern, korszerű és elegáns díszek kihelyezése történt és történik az anyagi lehetőségek függvényében, szinte folyamatosan bővítve a díszkivilágításba bevont utcák, terek körét. 2023. évben bővítés nem történt, a korábbi években megszokott szinten történt a díszvilágítás telepítése. E kereten belül történik a város karácsonyfájának díszítése az adventi időszakban, mely ismét a Halasi Fekete Péter téren található élő fenyőfa feldíszítésével valósult meg.  **Környezet-egészségügy**  **Rovar- és rágcsálóirtás, valamint növényvédelem**: Az önkormányzat 2023. évben 9 M Ft összeget biztosított a feladatellátásra. A Hajdúszoboszlói Városgazdálkodási NZrt. megbízásából 1 alkalommal került sor légi gyérítésre. A korábbi évben végzett két gyérítés helyett elegendő volt ebben az évben csak egy alkalommal elvégezni tekintettel arra, hogy központi forrásból földi úton történő gyérítés is megvalósult. 2023. évben rágcsálóirtást folyamatosan, igény szerint végezte a cég, így erre a részfeladatra, valamint a növényvédelmi feladatok ellátására került felhasználásra a fennmaradt összeg.    **Vízrendezés, belvízmentesítés**  **Vízrendezés, belvízmentesítés:** A város belvízelvezető csatornáinak folyamatos karbantartása, kaszálása, uszadékfogó rácsainak tisztítása, a zárt szakaszokon a víznyelőrácsok, rácsos folyókák tisztítása, történt meg a 2023. évi városi költségvetésben biztosított 30 M Ft keretösszegből. A zárt csatornák mosatási munkálatainak elvégzésére 2023. évben 5 M Ft állt rendelkezésre, melyből zárt csapadékvíz elvezető rendszerek, út alatti átereszek mosatása történt meg.  **Csapadékvíz csatorna karbantartás:** A költségvetésben biztosított 7 M Ft összegű keretből az üzemeltetővel közösen határozza meg a szakiroda a feladatokat, elsődleges szempontként azt figyelembe véve, hogy a város mely pontjain vannak olyan körülmények, melyek veszélyeztethetik a csapadékvíz biztonságos levezetését. Sok esetben a lakosság által jelzett, karbantartás mértékét meg nem haladó, de önkormányzati feladatot érintő problémák orvoslása is ebből a keretből történik. Itt fontos megjegyezni, hogy a helyi rendeletben rögzített, a lakosságra rótt csapadékvíz elvezető csatornák karbantartási kötelezettségét nem mindenki teljesíti maradéktalanul, így több év távlatában számos helyen a földmedrű árkoknál – néha burkoltaknál is – jelentős mértékű feliszapolódást, átereszek eltömődését lehet tapasztalni, melyek tisztítása az ingatlan tulajdonosának kötelezettségét képezné. Erre történő odafigyelés is hozzájárulna a csapadékvíz elvezető rendszer megfelelő működéséhez, a víz biztonságos levezetéséhez. 2023-ban a rendelkezésre álló költségvetési forrásból a Nyugati sor, Bánomkerti út, Bordángát utca, Bárány utca, Bajcsy-Zsilinszky utca, Ady Endre utca-Hajnal utca csatornák, átereszek mosatása, szippantása történt meg. A Kösely csatorna Új utca-Libagát utca közötti szakaszának kotrása, kotróút bozótirtása, gyökerek eltávolítása történt meg. A pénzügyi keret terhére valósultak meg aknafedlap és víznyelő szintbeemelések, több helyen szerelvénycserével: Szilfákalja-Arany J. u. sarok, Sport utca, Erzsébet utca, Rákóczi utca, Kossuth utca, Bányász utca, József Attila utca, Fürdő utca. Megtörtént továbbá a Vadas utca 15. előtti árok burkolása, és a Kösely oldalág mederburkolat javítása is.  **Helyi közösségi közlekedés biztosítása**  A **helyi menetrendszerinti közösségi közlekedés** ellátására közszolgáltatási szerződés keretében van lehetőség. A pályázat lebonyolítására 2019. évben került sor és a Volánbusz Zrt.-vel öt éves időtartamra közszolgáltatási szerződés került megkötésre. Az önkormányzati működési támogatás összege jelentős, ezért az önkormányzat és a szolgáltató között rendszeres egyeztetések zajlottak a szolgáltatás költséghatékonyabbá tétele érdekében, többek között az alábbi kezdeményezések történtek:   * helyközi járatok bevonása a helyi közlekedésbe egyéb városrészeken, * a tesco megálló bevonása helyközi közlekedés igénybevételével a helyi közlekedésbe * Nyíregyháza felől érkező IC vonatok kiszolgálása érdekében menetrend optimalizáció   A szolgáltatási színvonal és a szolgáltatás szélesebb körben történő igénybevétele, a költséghatékony üzemeltetés érdekében kerekasztal egyeztetetésre került sor, melyen felvetett kérések, igények egyeztetése 2024. évben is folytatódnak.  A megemelkedett költségek és a magas infláció elkerülhetetlenné tette – az országos tendenciáknak megfelelően – a vonaljegyek és bérletek 30%-os emelését. Új temetői járat beindítására is sor került 2023. március hótól.  **Hulladékgazdálkodás**  **Illegális hulladéklerakók felszámolása:** A város külterületén az utak mellett az illegálisan elhelyezett hulladékok begyűjtése, elszállítása történt meg. Sajnos a néhány „megszokott” gyűjtőponton kívül újak is fellelhetők voltak. A Hulladékradar alkalmazás bevezetésével a hatóság felé történő bejelentés is növekvő számot mutat. Az illegális hulladékot külterületen többnyire utak, erdősávok mentén, önkormányzati területeken helyezik el. A hulladékot elhelyező személyének tényleges beazonosítása csekély számot mutat, így a legtöbb esetben az önkormányzat terhére kerülnek felszámolásra a hulladékok. Sok élőmunkát igényel és a mennyiség is változó, így az elszállítás nem végezhető gazdaságosan. A hulladék összetétele is változó, ugyanis az inert lerakón bevezetett lerakási illetékfizetési kötelezettség miatt az inert eredetű illegális hulladék mennyisége is megnőtt. Nagyon jelentős probléma az inert hulladék dűlőúton való illegális elhelyezése, ugyanis nagyon megnehezíti és megdrágítja a külterületi utak fenntartását, valamint az illegálisan elhelyezett vasbeton, nagy beton és egész téglák kárt okozhatnak az úton közlekedő járművekben, amiért az önkormányzat kártérítési felelősséggel tartozik.    **Települési szilárd hulladék gyűjtése, szállítása:** A hulladékgazdálkodást érintően 2023. július 1. napjától megváltozott a jogszabályi környezet. A hulladékgazdálkodási tevékenység végzésére a MOHU MOL Hulladékgazdálkodási Zrt. nyerte el a koncessziós szerződést. Atelepülési kommunális szilárd hulladék gyűjtéséről, elszállításáról és ártalmatlanításra, vagy újrahasznosításra történő átadásáról a MOHU-val kötött külön szerződés alapján alvállalkozóként a Hajdúszoboszlói Városgazdálkodási NZrt. gondoskodik.  **Állategészségügyi feladatok** keretén belül az állati hulladékkezelő telepen az állati hulladék teljes kezelésével és ártalmatlanításával foglalkoznak, az állati hulladékgyűjtő és az átmeneti tároló üzemeltetésével, valamint a gyepmesteri feladatok ellátásával. Az állati hulladékkezelő telep üzemeltetését a 2023. évben a VGNZrt. végezte az önkormányzattal kötött szolgáltatási szerződés alapján.  **Rekultivált hulladéklerakók fenntartása** feladatellátás során a Nádudvari és a Bihari úton lévő rekultivált hulladéklerakók fenntartási (kaszálási) munkálatai történnek meg a költségvetésben biztosított keretösszeg erejéig a VGNZrt.-vel megkötött szerződés alapján.  **Az inert hulladéklerakó**t a VGNZrt. üzemelteti az önkormányzattal megkötött megállapodás alapján. Az üzemeltetéssel kapcsolatosan felmerült lerakási illeték megfizetésének támogatására az önkormányzat külön megállapodás alapján biztosított 20 M Ft forrást 2023. évben is a város költségvetéséből.  **Allergén növények kaszálás**  A város bel- és külterületén az allergén gyomok irtása a 2023. évi költségvetésben biztosított 3,5 M Ft értékben történt, főképp a parlagfűvel, ürömmel, vadkenderrel szennyezett területeken.  **Játszóterek karbantartása**  Az önkormányzat mint üzemeltető feladata Hajdúszoboszló város területén lévő játszóterek fenntartási, karbantartási munkáinak elvégzése, valamint a háromévente történő biztonságossági követelményeknek való megfelelőségi nyilatkozat beszerzése a játszótéri eszközökre vonatkozóan. A játszóterek karbantartását a városi költségvetésben biztosított keretösszeg erejéig a VGNZrt. végzi a megkötött szerződés alapján. A játszóeszközök állapotát havi rendszerességgel felülvizsgálják és a szükséges javításokat elvégzik.  2021. évtől a megváltozott jogszabályi környezet okán már a kondiparkok tanúsításának elvégzése is bekerült a kötelező feladataink közé. Játszótereink valamennyi játékelemére vonatkozó szabványossági felülvizsgálatára 2023. év nyarán került sor, melyről kiállított tanúsítvány 2026. év augusztus hó végéig érvényes.  **Görpálya karbantartása**  Az önkormányzat, mint üzemeltető feladata a Szabadidőparkban lévő görpálya (skate pálya) karbantartása. A görpálya éves karbantartását a Hovi-Tech Kft. végzi. A tavalyi évben került sor a görpálya minősítésére, így a tanúsítvány 2025. novemberig érvényes. A TÜV (műszaki felügyeleti szervezet) minősítések 2 évre szólnak, lejártukat követően aktualizálni kell. 2023-ban összesen 14 db megrongálódott lapot kellett cserélni a skate pálya elemein.  **Kosárlabdapálya felújítása a Szilfákalja 33. szám alatti lakótömb mögött**  A kosárpálya burkolatának felújítására 2024-ben kerül sor a meglévő rétegrend cseréjével és új gumilapok lerakásával. A műszaki tervdokumentáció elkészítése van jelenleg folyamatban, ezt követően történik a kivitelező kiválasztása.    **Közútkezelői állásfoglalások, hozzájárulások**  Útépítéshez, útlezáráshoz, járda- kapubejáró létesítéshez és felújításhoz, hatósági engedélyezési eljáráshoz, építmények, telekalakítások, nyomvonalas létesítmények létesítéséhez az önkormányzati kezelésű közutak vonatkozásában közútkezelői állásfoglalás kiadása, útvonalengedélyek kiadása, egyéb közút nem közlekedési célú igénybevételének engedélyezése. 2023. évben **402 db** közútkezelői állásfoglalás került kiadásra. A feladatkörhöz kapcsolódik a helyszíni szemlék megtartása az építési beavatkozások előtt, és a helyreállítások visszaellenőrzése, valamint a témában szükséges előterjesztések elkészítése is. Ez nem kis terhet ró a szakirodára, hiszen az adminisztráció mellett jelentős az időszükséglete a helyszínek felkeresésének, mely egy-egy ügy kapcsán legalább két alkalommal szükséges.  **Talajvíz mintavételek**  A feladat ellátását 2023. évben is elvégeztette az önkormányzat. Az előírásoknak megfelelően a következő helyszíneken valósult meg a mintavétel:   * Rekultivált települési szilárd hulladéklerakó, Nádudvari útfél 0351 hrsz. (3 db talajvízfigyelő kút, vízmintavétel évi egy alkalommal.) A területen lévő 1 db kútból nem sikerült a mintavétel a kút sérülése miatt, mely probléma azonban azóta elhárult, így újra mintavételezhető. * Inert hulladéklerakó monitoring rendszer, Zsoldos dűlő 0374/10 hrsz. (3 db talajvízfigyelő kút, vízmintavétel évi két alkalommal.) * Sósvíztározó környezete 0359/2 hrsz. (4 db talajvízfigyelő kút, mintavételezés évi 2 alkalommal.) * Rekultivált inert hulladéklerakó, Bihari u. 129/9 hrsz. (3 db talajvízfigyelő kút, vízmintavétel évi egy alkalommal.) Sajnos a területen elhelyezkedő 3 db kút helyett csak 2 db esetében sikerült a vízmintavétel, 1 db megközelíthetetlensége miatt, mely probléma azóta elhárult.   A vízmintavételek május hónapban, illetve november hónapban valósultak meg. Az eredmények – mint minden évben – megküldésre kerültek az Országos Környezetvédelmi Információs Rendszerbe (OKIR).  **Városüzemeltetéssel kapcsolatos további tevékenységek**  **Szökőkutak, öntözőrendszerek üzemeltetése**: A városi tulajdonú köztéri szökőkutak, valamint a Hungarospa Zrt. területén lévő csónakázó-tóban elhelyezett ún. úszószökőkút üzemeltetési és karbantartási munkálatainak elvégzése szerződés szerint történt. A szökőkutak és az öntözőrendszerek üzemeltetését is a VGNZrt. végzi. Sajnálatos módon a csónakázó tóban lévő úszó szökőkút jelentősen meghibásodott, így annak felújítása a 2024. évi költségvetésben biztosított forrásból valósul meg.  **A közterületi elektromos fogyasztási helyek** (szökőkutak, harangház, árusok, köztéri óra stb.) szolgáltatóval történő leolvasásának folyamatos biztosítása, műszaki problémák esetén javaslattétel kidolgozása, szerződés szerinti számlázás felülvizsgálata, ellenőrzése, szükség szerinti reklamációs eljárás lebonyolítása. Megtörtént 10 helyszínen /Gábor Áron utcai pavilonok, Rendezvénytér Szent Erzsébet utca + hangosítás és árushelyek, Szabadidőpark, József Attila utca (volt Óriáskerék helyén lévő tér), Napvitorla melletti tér, Ideiglenes illemhely, Gasztro tér, Szent István park árus pavilonok és parkoló/ a mérőszekrények villamos biztonságtechnikai felülvizsgálata.  **Közüzemi számlák kezelése**: Az önkormányzati vagy hivatali fenntartású létesítmények fogyasztási helyei közüzemi számláinak ellenőrzése, nyomon követése, szükséges reklamációk kezdeményezése, helyszíni ellenőrzések. Ez a feladat sokak számára egyszerű rutin eljárásnak tűnik, azonban a kollégáknak számos fogyasztási helyet kell ismerniük, nyomon követniük, nemmegfelelőség esetén – a jógazda gondosságával – megkifogásolniuk a szolgáltató felé. Számos olyan fogyasztási hely van, ahol a magas lekötött teljesítmény miatt igen nagy összegű a közüzemi számla, abban az esetben is, ha azon nincs konkrét fogyasztó. Ezen fogyasztási helyeket is nyomon kell követniük, lehetőség esetén a szolgáltatótól kérni az operatív teljesítmény módosítását (melyet egy évben egyszer és legfeljebb 3 hónap időtartamban lehet), ezáltal csökkentve az önkormányzat anyagi terhét. |
| *Vállalkozás-fejlesztés* | A 2011. évi CLXXXIX. törvény alapján a vállalkozásfejlesztés nem kötelező feladata önkormányzatunknak.    **Ipari övezet kialakítása**  A VGNZrt. Helyi gazdaságfejlesztés című pályázati felhívásra benyújtott TOP\_PLUSZ-1.1.1-21-HB1-2022-00010 azonosítószámú kérelme 500 000 000 Ft támogatásban részesült. Az engedélyes tervek hatósági engedélyeztetése jelenleg folyamatban van. Az engedélyek beszerzését követően a kiviteli tervek véglegesítése következik. Terv szerint az ősz folyamán már lefolytatott közbeszerzéssel rendelkezik önkormányzatunk.    **Befektetési Honlap**  A [www.szoboszloinvest.hu](http://www.szoboszloinvest.hu/) Hajdúszoboszló befektetési honlapja. A platform a helyi vállalkozók és a befektetők igényének együttes kielégítését szolgálja: fontos információk Hajdúszoboszlóról, gazdasági hírek, fejlesztési lehetőségek. A honlap egész évben frissül, a legújabb pályázatok, elérhető támogatások közérthető módon feltöltésre kerülnek. |
| *Beruházások* | **Ivóvíz, szennyvíz közműberuházás és fejlesztés:** 2023. január 01-től a feladatellátás átkerült az ÉRV Zrt.-hez, mint kényszerszolgáltatóhoz. Az alábbi feladatok kerültek elvégzésre:   * Szennyvíztelepen Robuschi L85/3P 50kW-os fúvó beszerzés, villamossági felújítással, frekvenciaváltós szabályozóval * Vízműtelepre klórgáz riasztó-berendezés beszerzése beépítéssel * Víztermelőtelepen folyamatirányítás felújítása új szonda beépítésével   A képviselő-testület 2023. novemberi ülésén döntött a víztorony felújítási munkálatainak előkészítéséről, a kiviteli tervdokumentáció elkészítéséről a víz- és csatornaszolgáltatáshoz kapcsolódó elkülönített számlán lévő keretből, mely remélhetőleg elegendő forrást nyújt majd a belső víztér elengedhetetlen felújításához.  **Ivóvíz, szennyvíz közmű felújítás:** az ÉRV Zrt. tekintettel arra, hogy ún. „kényszerszolgáltató”-ként látja el a feladatot, nem kell, hogy gördülő fejlesztési tervet készítsen, így képviselő-testület által jóváhagyott megállapodásban kerültek részletezésre azok a feladatok, amelyeket 2023-ban elvégeztek:   * 13., 14. és 18. sz. kutak műszeres vizsgálata * 13., 16. és 18. sz. víztermelőkutak felújítása * 4 db átemelőben szintmérő cseréje * 5. és 17. sz. kutak vizsgálata * 6 db átemelőben vezérlő cseréje * Ádám utca 33. sz. előtt tűzcsap cseréje * Ivóvíztermelő telepen 3 db búvárszivattyú pótlása * Liliom-Orgona u. kereszteződésében tolózár csere * Puskin u.-Erzsébet u. kereszteződésében tűzcsap cseréje * Szennyvíztelepen iszapcentrifuga vezérlés felújítása * Szennyvíztelepen polielektrolit tartály keverő hajtóműveinek cseréje * Szennyvíztelepen Robuschi L85/3P 50kW-os fúvó beszerzés, villamossági felújítással, frekvenciaváltós szabályozóval * Szennyvíztelepi homokfogó vízszintes kihordó csiga hajtóműjének cseréje * Szilfákalja utcán 12 db balesetveszélyes szennyvíz aknafedlap cseréje * Szivattyúk és keverők felújítása (az anoxikus medencében 4 db, a Pávai-Gábor Á. utcai, a Csontos utcai és a Gázláng utcai átemelőkben 1-1 db) * Szivattyúk és villanymotorok felújítása * Vízműtelep a hálózati (WILO 45kW) és a mosató szivattyú felújítása (3 db) * Vízműtelepen tolózárak cseréje   **Fásításra** a költségvetésben biztosított 5,5 M Ft összegű keretből a képviselő-testület döntésének megfelelően 82 db fa került telepítésre a VGNZrt. kivitelezésében. A 2022-ben ültetett fák 2 éves utógondozása keretében elvégezte a cég szerződés szerinti feladatait 2023. évben is.  **Közlekedési csomópontok fejlesztése tárgyában** a József Attila utca – Debreceni útfél – Szilfákalja – Arany János utca – Jókai sor csomóponti kiviteli terve, valamint a kapcsolódó szakági közműkiváltási, csapadékvíz-elvezetési és közvilágítási tervek elkészültek 2023. évben. Az önkormányzat 2023. évben megbízást adott a Tokay-Rákóczi és Új utcákat érintő csomópont áttervezésére (körforgalom), melynek teljesítési határideje 2024. évre húzódik át.  Ugyancsak tervezési szerződés került aláírásra a Dózsa György – Nádudvari és Bajcsy utcákat érintő csomópont jelzőlámpás csomóponttá történő alakítására vonatkozóan, mely kiviteli és szakági tervek 2024. évben készülnek el.  **Kiemelt turisztikai fejlesztési pályázat (GINOP-7.1.9-17) –** A projekt ünnepélyes átadására 2022. október 21-én került sor, a fizikai zárásra 2022. november 30-án. Jelenleg a projekt pénzügyi elszámolása és zárása van folyamatban. A projektben megvalósult családbarát létesítmény hasznosításával a Városgazdálkodási Nonprofit Zrt.-t bízta meg a képviselő-testület, 2023. évben a bérlő elindította szolgáltatását. A projekt záró beszámolója 2024. év januárjában került elfogadásra, a fenntartási időszaka megkezdődött a projektnek, mely során az önkormányzat köteles a pályázatban vállalt garantált programokat megvalósítani. Ezen kötelezettségének konzorciumi partnerén keresztül, a TDM Szervezet bonyolításában tesz eleget.  **Villamos energia csatlakozás kiépítés –** A rendelkezésre álló forrásból a Mátyás király sétány teljesítmény igényének és a tervezés alatt lévő új Konferenciaközpont további kapacitásbővítésének EON felé fizetendő díja került teljesítésre. A további, számos fogyasztási helyet érintő fejlesztési igény 2024-ben kerül bonyolításra (repülőtér, óvodák, bölcsőde, gázláng pálya stb.).  **Bölcsőde építése TOP pályázat keretében** – A beruházási munkálatok 2023 év tavaszán befejeződtek, a használatbavételi engedélyezést követően az intézmény szeptember hónapban megkezdte működését.  **Rákóczi utca 27. sz. alatt parkolóhelyek kialakítása:** A Rákóczi utca 27. sz. ingatlanon zúzottköves parkoló került kialakításra, melynek esti megvilágítása 2 db napelemes közvilágítási kandeláber elhelyezésével került megoldásra 4,8 M Ft értékben.  **Közvilágítási földkábel kiépítése:** Az újonnan kialakított Körner Béla utcán a közvilágítási földkábel került elhelyezésre az ingatlanok villamos energia ellátását biztosító elektromos vezetékekkel egy ütemben több mint 5 M Ft értékben.  **Szilfákalja 20. alatti társasház konténer helyének kialakítása:** A Szilfákalja 20. sz. társasház előtt, a Daru zug felől zárható tetővel ellátott konténer tároló került megvalósításra önkormányzati és társasházi forrásból.  **Jókai sor kerékpárút tervezés:** A képviselő-testület döntésének megfelelően elkészült a Jókai sori kerékpárutat és a Deák Ferenc utcát összekötő kerékpárút engedélyezési terve.  **Dózsa György út kerékpárúthálózat kialakítás tanulmányterve (Nádudvari út és Nyugati sor között)** elkészült, mely 3 elképzelést mutat be.  **Mező utca felújítása** – 2022 februárjában az önkormányzatok kötelező feladatellátását támogató, hazai forrás pályázati felhívása szerint benyújtásra került a megvalósítani kívánt tevékenység. 2022 áprilisában megjelenő támogatott pályázatok között sajnálatos módon nem szerepelt a beruházásunk. 2022. szeptember 22-én indított közbeszerzési eljárás keretében kiválasztásra került a kivitelező cég, miután a képviselő-testület döntött abban, hogy önerőből kívánja megvalósítani a felújítást a Nagyhegyes-Hús Kft. támogatásával.    **Intézményfelújítás**: 2023. évben megközelítőleg 50 millió forint került felhasználásra az intézményekben jelentkező felújítási munkálatok elvégzésére. A rendelkezésre álló forrásból az alábbi feladatok teljesítésére került sor:   * A polgármesteri hivatal kezelésébe tartozó Kossuth utcai tornaterem utcafronti homlokzatának javítása * Bárdos Lajos és a Thököly Imre Általános Iskolákban található két ebédlő világító testeinek cseréje * Bocskai utca 12. szám alatti telephely részleges homlokzatfelújítása * Katasztrófavédelmi Igazgatóság tűzvédelmi ellenőrzése során feltárt hibák javítása * Mesevár Óvodában elvégzett felújítási munkálatok (vizesblokkokban csaptelep, szelepek cseréje, kazán hőfokszabályozójának cseréje, radiátor szelepek beépítése, elektromos munkák, 5 db konvektor felújítása) * Szép Ernő Kollégiumban lévő konyha elektromos hálózatának felújítása * Szép Ernő Kollégiumban lévő konyha tetőszigetelése * Thököly Imre Általános Iskolában ebédlő burkolatfelújításához kapcsolódó anyagok beszerzése * Thököly Imre Általános Iskolában működő konyha légtechnikai berendezéséhez tartozó elszívó ventilátor motorjának javítása   **TOP PLUSZ-3.3.1-21 pályázat - Lurkó Óvoda felújítása –** Lezárult a kivitelező kiválasztására irányuló közbeszerzési eljárás. Az eljárás szabályos lefolytatásáról a KFF kiállította a tanúsítványt. A Közbeszerzési Munkacsoport javaslatára a polgármester meghozta döntését az eljárás eredményéről, a kivitelezésre vonatkozó, feltételhez kötött vállalkozási szerződés a kivitelező részéről 2023. 11. 08-án került aláírásra.  Az aláírt vállalkozási szerződés birtokában nyílt meg a lehetőség a többlettámogatási igény benyújtására a Támogató felé. A képviselő-testület a szeptemberi ülésén döntött az építéshez szükséges bruttó 183 228 894 Ft összegű többlettámogatási igény benyújtásáról.  A kérelem benyújtásra került, a Magyar Államkincstár hiánypótlási felhívás keretében kérte annak átdolgozását. Így a pályázatban lévő tartalékkeret – mely a megvalósítás során esetlegesen előforduló pótmunkának, egyéb nem várt kiadásnak lehetett volna a forrása – átcsoportosítását az építés sorra, így a megigényelt többlet támogatás mértéke bruttó 172 806 110 Ft összegre módosult.  A vállalkozási szerződés aláírását követően legfeljebb 6 hónap áll az önkormányzat rendelkezésére a kivitelezéshez szükséges hiányzó forrás biztosítására. A jelenleg hatályos Támogatási Szerződés alapján elnyert támogatás összege 300 M Ft.  A többlettámogatási kérelem elbírálásának jelenlegi időszükségletéről nincs információnk, a megvalósításra 15 hónap áll majd a kivitelező rendelkezésére.  **TOP\_PLUSZ 1.2.1-21-HB1-2022-00048 azonosító számú, „Gázláng pályázat infrastrukturális fejlesztése Hajdúszoboszlón” című pályázat**  A kiviteli tervek elkészültek. A szükséges hatósági/üzemeltetői engedélyek rendelkezésre állnak (a vízjogi létesítési engedély még nem jogerős).  Október hónapban a Közbeszerzési Munkacsoport javaslatára a polgármester elfogadta a tervezett közbeszerzési felhívás és dokumentáció tartalmát, majd benyújtásra került a KFF részére előzetes jóváhagyásra. Jelenleg a hiánypótlási időszak van folyamatban az ellenőrző szerv által feltett tisztázó kérdésekkel kapcsolatosan.  A közösségi értékhatárokat elérő vagy meghaladó értékű, építési beruházás esetén a 300 M Ft-ot elérő vagy meghaladó értékű közbeszerzési eljárások ellenőrzése folyamatba épített ellenőrzés keretében történik. A Közbeszerzési Felügyeleti Főosztály közbeszerzés-jogilag vizsgálja az anyagot, illetve a Magyar Államkincstár műszaki-szakmai ellenőrzésén is átesik a pályázathoz való illeszkedés tekintetében.  A KFF tanúsítvány birtokában a közbeszerzési eljárás megindítható, melyre optimális esetben ez év tavaszán sor kerülhet, eredményes eljárást követően és a szükséges forrás rendelkezésre állásának függvényében indítható a kivitelezés. A jelenleg hatályos Támogatási Szerződés alapján elnyert támogatás összege 500 M Ft.  **TOP\_PLUSZ-1.2.1-21-HB1-2022-00046 azonosító számú, „Szilfákalja és Bányász utca közötti park rekonstrukciója Hajdúszoboszlón” című pályázat**  A kiviteli tervek elkészültek, önálló projektként történő indítása nem lehetséges, mert összefügg a belterületi útfelújítás pályázat keretében tervezett, Szilfákalja 19-43. sz. előtti lakótelepi út és parkolók felújítási munkálataival. Ez utóbbi projekt előkészítése zajlik, melynek elektromos szakági engedélyes terve elkészült és benyújtásra került jóváhagyásra az OPUS TITÁSZ részére. A terv jóváhagyását követően van lehetőség a kiviteli terv elkészítésére, mely a közbeszerzési dokumentáció részét képezi.  A projekt elem egy része kivitelezhető párhuzamosan az útfelújítással, míg az út-parkoló környezetében lévő zöldterület fejlesztés csak az útépítési munkálatok elkészültét követően kezdhető. Fentiek okán a két projekt elem megvalósítása egy közbeszerzési eljárás keretében történik.  A projektben történő előrehaladás érdekében a már rendelkezésre álló dokumentáció megküldésre került a közbeszerző részére a felhívás tervezet előkészítése céljából, melynek véglegesítése a belterületi utak felújítása projekt keretében megvalósuló, jóváhagyott elektromos szakági terv birtokában lehetséges.  A jelenleg hatályos Támogatási Szerződés alapján elnyert támogatás összege: 53 735 400 Ft.  **Külterületi utak fejlesztése pályázat** – **VP6-7.2.1-7.4.1.2-16** azonosító számú **„Hajdúszoboszló külterületi útjainak felújítása”** című pályázat**.** 2019. decemberi támogatói döntést követően, a képviselő-testület 10/2020. (I. 23.) számú határozatával támogatta a műszaki tartalom módosításának előkészítését és benyújtását a Közreműködő Szervezet részére, melyhez kapcsolódó bírálati, újraértékelési eljárás a nyár elején zárult le. A módosított műszaki tartalom alapján az alábbi külterületi útszakaszok felújítására vonatkozott pályázatunk:   * 0114/144 hrsz-ú úton, 594 m hosszon földút stabilizáció; * 0123 hrsz-ú út 861,2 m hosszon földút stabilizáció; * 0132 hrsz-ú úton, 378 m hosszon földút stabilizáció; * 020/2 hrsz-ú úton 130 m hosszon meglévő szilárd burkolatú út felújítása; * 028 hrsz-ú út, (Ádám dűlő) 640 m hosszon meglévő szilárd burkolatú út felújítása; * 038 hrsz-ú út 1121 m hosszon; * 9035 hrsz-ú úton, 220 m hosszon földút stabilizáció; * Fácán dűlő 10087/1 hrsz, 10087/2 hrsz, 750 m + 295 m, összesen 1045 m hosszban földút stabilizáció; * Nádudvari dűlő folytatása, 9319 hrsz-en 322 m hosszon földút stabilizáció; * Nyereg dűlő, 0522 hrsz, 1221 m hosszon földút stabilizáció; * Szőlő dűlő, 10574 hrsz, 10573 hrsz, 10951 hrsz, 458 m hosszon földút stabilizáció; * Vízház dűlő, 0520 hrsz, 580 m hosszban földút stabilizáció.   A közbeszerzési eljárás lefolytatását követően külön szerződés került megkötésre a szilárd és stabilizált útburkolatok kiépítésére vonatkozóan, azonos teljesítési véghatáridővel, mely 2022. augusztus 10-e volt. A szilárd burkolatú útfelújítás kivitelezési munkálatai a vállalkozó előteljesítésével május végén elkészültek, míg a stabilizálás a szerződéses határidőre fejeződött be. A projekt teljes bekerülési költsége 152 109 349 Ft volt, melyből a támogatás összege 99 999 967 Ft, az önerő pedig 52 109 382 Ft. A projekt pénzügyi elszámolása megtörtént, a benyújtott szakmai beszámoló 2023.10.10-én elfogadásra került. A projekt 5 éves fenntartási időszaka megkezdődött.  **WiFi4EU- kiépítése**  Európai Bizottság Innovációs és Hálózati Projektek Végrehajtó Ügynöksége (INEA/CEF/WiFi4EU/3-2019/012189-015697)  Elnyert támogatás: 15 000 EUR.  Projekt célja: Kültéri Wi-Fi hálózat kiépítése 10 db kültéri végpont kialakításával a Szent István parkban. A Vodafone Hungary Kft.-től szerezte be az önkormányzat a 10 db eszközt a Wi-Fi hálózat kiépítéséhez. A hálózat üzemeltetője és karbantartója szintén a Vodafone Hungary Kft. 2023. májustól 36 hónapig.  **Leromlott városi területek rehabilitációja Hajdúszoboszlón** (TOP-4.3.1-16-HB1-2020-00018) A Támogatási szerződés aláírása megtörtént, 2021. 07. 26-án lépett hatályba, elnyert támogatás: 111 203 484 Ft. A megvalósítási időszak kezdete 2022. 01. 03-a volt, a „soft” projekt előre haladásának megfelelően.  A támogatási kérelemben megvalósult/megvalósítás alatt lévő tevékenységek:   * Papp István utcán lévő önkormányzati bérlakás teljeskörű felújítása és biztosítása szolgálati lakásként a projektben résztvevő szociális szakember részére. * Közlekedési fejlesztés keretében a Tokay utca szilárd burkolattal történő ellátása a még hiányzó szakaszon, a Libagát utca mindkét oldala csapadékvíz-elvezetésének kiépítése történik meg.   A projekt összköltsége 122 503 000 Ft. Jelenleg a projekt elszámolása van folyamatban.  2022. március 3-án került benyújtásra a „**Belterületi útfejlesztések Hajdúszoboszlón**” című pályázat (TOP\_PLUSZ-1.2.3-21-HB1-2022-00006). A projekt keretében a Kígyó utca fejlesztése keretében út, csapadék- és ívóvízelvezetés rekonstrukció tervezett, a Szilfákalja 19-31. sz. ill. Szilfákalja 31-43. sz. alatti lakótelepi út és parkoló felújítása kerül megvalósításra. A Nyugati sor érintett szakaszán az útburkolat szükségszerű megerősítése és felújítása történik meg. A projekt pozitív támogatási döntésben részesült 2023. januárban, a Támogatási szerződés 2023. 02. 14-én lépett hatályba. A projekt teljes költségvetése a Támogatási Szerződés szerint 500 millió forint.  **„Energetikai korszerűsítés Hajdúszoboszlón”** című, **TOP PLUSZ-2.1.1-21-HB1-2022-00032** azonosító számú pályázat. Az önkormányzat 2022 tavaszán értesült a támogatói döntésről, a Támogatási Szerződés 2022. május 2-án lépett hatályba. Az elnyert támogatás összege **279 000 000 Ft.**  A projektben érintett intézmények az Ady Endre utca 54. szám alatt lévő Manókert Óvoda és a Rákóczi utca 84. szám alatt található Bambínó Óvoda. Mindkét épületben egyaránt 4 csoportszoba található, kiszolgáló helyiségekkel együtt. Jelen korszerűsítés során megtörténik az épületek hőszigetelése, nyílászárók cseréje, és a fűtés korszerűsítése. A fűtési rendszer felújítása során egy hibrid rendszer kerül beépítésre, mely tartalmazza a kondenzációs és hőszivattyús technológiát is. A készülékek – élvonalbeli technológiájuk révén – fűtésre, hűtésre és használati melegvíz előállítására szolgálnak. A tetőszerkezetre napelemes rendszerek lesznek telepítve, ezzel is tovább csökkentve az épületek energiaigényét. Jelenleg a projekt a megvalósítás előkészítési szakaszában van. A tervek elkészültek, a műszaki ellenőr és a közbeszerzési tanácsadó kiválasztásra került. Mindkét óvodára vonatkozóan műszaki tartalom módosítás került benyújtásra az épületek megfelelő és gazdaságos fűtési hőszükségletének biztosítása érdekében 2024. januárban.  **Mindkét óvoda esetében módosul a fűtési rendszer kialakítása.**  A benyújtott pályázatban kondenzációs/hőszivattyús fali kazánnal tervezett a szakiroda, helyette hőtermelőként bipolárisan működő (nem egyszerre működő) levegő-víz hőszivattyú és egy fali kondenzációs gázkazán lett terveztetve, a magasabb szintű energia megtakarítás érdekében.  **A Bambínó Óvoda tetőhéjazatának cseréjére is módosítás került benyújtásra.**  A pályázat benyújtásához elkészült költségvetésben az energetikai felújítás során elhelyezendő napelemes rendszer alatti hullámpala tetőhéjazatcseréje és azbesztmentesítése lett tervezve, azaz részleges tetőhéjazat csere és részleges azbesztmentesítés.  A módosított műszaki tartalomban a teljes 820 m2 területű azbeszttartalmú hullámpala tetőhéjazat bontása tervezett, – mivel kötelező megvalósítani az épület teljeskörű azbesztmentesítését. Új cseréplemez kerül elhelyezésre, ezáltal megvalósul az épület teljeskörű azbesztmentesítése is a pályázati felhívásnak megfelelően.  **A Manókert Óvoda esetében a napelemes rendszer kialakítását kellett módosítani.**  Az Opus Titász Zrt. nyár folyamán végzett egy hálózatmérést, és azt a tájékoztatást adta, hogy jelenleg nem tudja a kért 3\*63 A áramforrást biztosítani, csak 3\*40 A-t. Emiatt csökkenteni kellett a napelemek számát, új energetikai számításokat kellett végezni, figyelembe véve az intézmény működőképességének biztosítását.  Ez alapján megtörtént a Manókert Óvoda kiviteli tervének átdolgozása az OPUSZ Titász Zrt. által biztosított 3\*40 A áramforrás miatt. A műszaki tartalom annyiban módosul, hogy az energiatermelés eredetileg 42 db napelemmel valósult volna meg, helyette 34 db napelem kerül elhelyezésre.  A műszaki tartalom módosítás miatt változásbejelentőt nyújtott be a szakiroda a Közreműködő Szervezet részére, mely jelenleg elbírálás alatt van.  A projekt teljes költsége is módosult 441 879 035 Ft-ra. A Képviselő-testület 14/2024. (I. 25.) számú határozatával támogatta a műszaki tartalom módosítást és benyújtását a Támogató felé. A projekt megvalósításához a Képviselő-testület 160 304 121 Ft saját forrást nyújt, a további szükséges forrást többlettámogatási igény benyújtásával kívánja biztosítani.   * **TOP PLUSZ-1.2.1-21-HB1-2022-00045** azonosító számú **„Okos megoldások és a Hóvirág utca infrastrukturális fejlesztése Hajdúszoboszlón”** című projekt a megvalósítás előkészítési szakaszában van. A projektre vonatkozó támogatói döntés szeptember közepén érkezett meg az önkormányzathoz, a Támogatási Szerződés 2022. november 25-én lépett hatályba. Az elnyert támogatás összege: **499 999 932 Ft.** Mind a műszaki ellenőr, mind pedig a közbeszerzési tanácsadó kiválasztásra került. * Hóvirág utca csapadékvíz elvezetése és útfelújítás projektelem   A Képviselő-testület 306/2023. (IX. 28.) számú határozatával arról döntött, hogy támogatja a Hóvirág utca projektelem műszaki tartalmának módosítását, azaz a 6,5 méteres útszélesség helyett a jelenlegi 5 méteres útszélességre történő engedélyes- és kiviteli terv elkészítését, újra tervezését. A tervezővel 2023. 11. 16-án aláírásra került az út újratervezésére vonatkozó Tervezési Szerződés. Az új tervek leadásának határideje 2024. 02. 28. Az elkészült új tervek alapján nem lesz engedélyköteles az útfelújítás.   * A projekt „térinformatika kialakítása” projektelem közbeszerzési dokumentációjának KSZ és KFF által történő ellenőrzése van folyamatban. A jóváhagyást követően a szakiroda feladata a közbeszerzési eljárás lefolytatása a közbeszerzési szakértő bevonásával. * Eszközbeszerzés projektelem keretében 7 db tabletre és tartozékaira beszerzési eljárást bonyolított le az iroda, mely eredménytelenül zárult a kiválasztott Ipad készlethiány miatt. A beszerzési eljárást újra le kell bonyolítani a tablet beszerzésre, ha az új széria megjelenik a piacon. * Okosparkolóhelyek kialakítása és Térfigyelő kamerarendszer kialakítása projektelemre vonatkozóan műszaki tartalommódosítás előkészítése van folyamatban. A pályázatban közel 700 db szenzoros parkolóhely és 10 db rendszámfelismerő kamerarendszer telepítése lett betervezve a város bevezető szakaszain. A műszaki tartalom módosításának benyújtását az indokolja, hogy a város forgalmasabb, frekventáltabb közterületein, valamint a Szabadidőparkban is több térfigyelő kamera legyen elhelyezve a közbiztonság megőrzése érdekében.   A szakiroda tervei szerint a városban a Dózsa Gy. utca kereszteződésnél 4 db, a Gyógyfürdő előtt 3 db, a Strand bejárata előtt szintén 3 db, a Piac épületén 2 db és a Bocskai Rendezvényközpont épületén 1 db fix kamera kerülne kihelyezésre.  A Szabadidőparkban 14 db fix térfigyelő kamera elhelyezése a tervezett, a különböző sportolási lehetőséget biztosító sporteszközök, a játszótér, a kihelyezett padok, asztalok, a futópálya körül elhelyezett világító oszlopok megfigyelésére. Ezen a zárt területen gyakran történnek szándékos rongálások, ezért szükséges a vagyontárgyak fokozottabb megfigyelése több, jó képfelbontású térfigyelő kamera kihelyezésével. A térfigyelő kamerák központi megfigyelése a polgármesteri hivatalban történne.  A szakiroda feladata a kibővített kamerarendszer kiviteli tervdokumentációjának, költségvetésének az összeállíttatása, az OPUSZ TITÁSZ-szal történő egyeztetések, ha szükséges, engedélyezési eljárások lefolytatása. A térfigyelő kamerarák számának, ezáltal költségének növekedése miatt arányosan csökkenteni szükséges a tervezett okosparkolóhelyek számát és költségeit, ami miatt KSZ részére változásbejelentést szükséges benyújtani a kamerákra és az okosparkolásra megítélt támogatások közötti átcsoportosításra. A támogató pozitív döntését követően a kivitelező kiválasztására irányuló közbeszerzési felhívás előkészíthető és benyújtható előzetes jogi kontrollra a KFF és Támogató felé.  **A zöld klímáért Hajdúszoboszló városában (KEHOP-1.2.1-18-2018-00195)** Elnyert támogatás: 12 849 860 Ft.  A projekt átfogó célja, hogy helyi szinten támogassa a fenntarthatóság felé való átmenetet támogató magyarországi dekarbonizációs célértékek elérését. A projekt további célja, hogy az üvegházhatású gázok kibocsátását csökkentse és a klímavátozáshoz történő hatékony alkalmazkodás társadalmi feltételeit elősegítse. Mindehhez alapvető eszköz a helyi szervezetek bevonásával megvalósuló tudásmegosztás és generációs szemléletformálási program megvalósítása. A projekt keretében a célokhoz rendelt főbb tevékenységek: klímastratégia elkészítése, mini játékos lakossági „fórum” felállítása és szemléletformáló előadás-maraton, valamint az ezekhez kapcsolódó médiakampány, szakmai fórumok és tanulmányút a helyi szereplők szemléletformálásáért, ötletverseny és óvodás ökonapok a fiatal generációk számára, egy kiadvány kidolgozása a felnőtt helyi lakosság számára.  A projekt megvalósult, a záró kifizetési igénylés és a záró beszámoló jóváhagyásra került a KSZ részéről 2024. február 12-én. |
| *Pályázatkészítés* | **2023. évben beadott pályázatok:**   1. Országos Bringapark Program 2024 – bírálás alatt   Igényelt támogatás: 30 000 000 Ft + saját forrás 30 000 000 Ft  **Megvalósítás alatt (korábbi nyertes pályázatok):**   1. A Hajdúszoboszlói Lurkó Óvoda korszerűsítése- TOP\_Plussz-3.3.1-21-HB1-2022-00009   Elnyert támogatás: 300 000 000 Ft   1. A zöld klímáért Hajdúszoboszló városában (KEHOP-1.2.1-18-2018-00195)   Elnyert támogatás: 12 849 860 Ft   1. Belterületi útfejlesztések Hajdúszoboszlón (TOP\_PLUSZ-1.2.3-21-HB1-2022-00006)   Elnyert támogatás: 500 000 000 Ft   1. „Energetikai korszerűsítés Hajdúszoboszlón” - TOP PLUSZ-2.1.1-21-HB1-2022-00032   Elnyert támogatás: 279 000 000 Ft   1. Gázláng pálya zöld infrastrukturális fejlesztése Hajdúszoboszlón-   TOP PLUSZ-1.2.1-21-HB1-2022-00048  Elnyert támogatás: 499 802 513 Ft   1. Hajdúszoboszló csapadékvíz elvezetés fejlesztése 2021. (TOP-2.1.3-16-HB1-2021-00028)   Elnyert támogatás: 199 999 980 Ft   1. Hajdúszoboszlói Gyermeksziget Bölcsőde Aprócska Bölcsődei Tagintézményének létrehozása (TOP-1.4.1-19-HB1-2019-00013)   Elnyert támogatás: 355 689 340 Ft   1. Leromlott városi területek rehabilitációja Hajdúszoboszlón (TOP-4.3.1-16-HB1-2020-00018)   Elnyert támogatás: 111 203 484 Ft   1. Okos megoldások és a Hóvirág utca infrastrukturális fejlesztése Hajdúszoboszlón-TOP PLUSZ-1.2.1-21-HB1-2022-00045   Elnyert támogatás: 499 999 932 Ft   1. Összetartó lakosságért – Hajdúszoboszló (TOP-5.2.1-15-HB1-2020-00020)   Elnyert támogatás: 35 139 583 Ft   1. „Szilfákalja és Bányász utcák közötti park rekonstrukciója Hajdúszoboszlón” – TOP PLUSZ 1.2.1-21-HB1-2022-00046   Elnyert támogatás: 53 735 400 Ft   1. WiFi4EU-Európai Bizottság Innovációs és Hálózati Projektek Végrehajtó Ügynöksége (INEA/CEF/WiFi4EU/3-2019/012189-015697)   Elnyert támogatás: 15 000 EUR |
| *Energia-racionalizálás,*  *-takarékosság* | Az energiahelyzet 2023-ban valamelyest javult, de így is jelentős ráfordítások valósultak meg. 2023-ban felülvizsgálatra kerültek az előző évben kidolgozott energiaracionalizáló döntések. Ezzel törekedve arra, hogy a város energiafelhasználása csökkenjen.  A geotermikus energiafelhasználásban rejlő potenciál feltérképezésére szakértő céget bízott meg az önkormányzat. A tanulmány elkészült és jelenleg szakmai értékelése folyamatban van. A tavasz folyamán a képviselő-testület elé kerül döntéshozatal céljából.  A közvilágítás korszerűsítéséhez szükséges kiviteli tervek szintén elkészültek. Több lámpatest gyártó cégtől az ajánlatbekérés megtörtént, és így a projekt megvalósításához szükséges döntés előkészítése van folyamatban. |
| *Arculatépítés, kommunikáció* | A Polgármesteri Kabinetiroda közreműködik városi rendezvények, nemzeti ünnepeink és emléknapjaink, testvérvárosi találkozók szervezésében. A művelődési központ által szervezett rendezvényekben, fesztiválokban történő közreműködés mellett több esemény szervezésében, lebonyolításában vett részt az iroda. Ilyen volt a 2023-ban megtartott II. Hajdúszoboszlói Partnervárosi Találkozó, a Gyermeksziget Bölcsőde Aprócska Tagintézményének és a LED csere program átadó eseményének lebonyolítása. |
| *Elektronikus szolgáltatások, lakossági tájékoztatás* | Az önkormányzat információ-szolgáltatását valósítja meg a www.hajduszoboszlo.eu portálrendszer.  2023-ban a [www.hajduszoboszlo.eu](http://www.hajduszoboszlo.eu) önkormányzati honlapon 681 közzététel jelent meg, melyből 254 eseti, 60 rendszeres és 377 önálló feltöltés. Hírjellegű publikáció összesen 227 db volt. Rendszeresen feltöltésre kerültek a képviselő-testületi és a bizottsági ülések rendelkezésre álló dokumentumai.  A jogszabályi előírásnak megfelelően megtörtént a közzétételi lista aktualizálása. Testületi döntés alapján kibővült a képviselők vagyonnyilatkozatait tartalmazó egyedi közzétételi listával.  Az „Élethelyzet” modul „Ügyintézés” elnevezésre módosítva átalakításra került, itt találhatók az önkormányzat eljárásainak leírásai.  A Hajdúszoboszlói Városi Lap számai feltöltésre kerültek az önkormányzat honlapján.  A bírósági civil nyilvántartás és a beérkező pályázati adatlapok alapján 2023-ban is aktualizálásra kerül a hivatalnál nyilvántartott civil adatbázis, illetve az önkormányzat honlapján kategórikusan megjelenített civil szervezetek adatai.  A honlapról elérhető a települési statisztikai adatokat tartalmazó adattár, melynek adattartalma a rendelkezésre álló önkormányzati statisztikák alapján aktualizálásra került.  Az önkormányzat a facebook közösségi oldalon is rendszeresen tájékoztatja a lakosságot az aktuális hírekről, eseményekről, közérdekű információkról. Az üzenetküldési funkción keresztül több alkalommal is érkezett bejelentés, kérdés, amelyek az illetékesek részére továbbítva lettek, illetve a válaszok megküldésre kerültek. |
| *Turizmus szervezése* | Hajdúszoboszló Város Önkormányzata és a Hajdúszoboszlói Turisztikai Nonprofit Kft. között létrejött Középtávú Együttműködési Megállapodás értelmében, a marketing feladatok teljesítésére vonatkozó 2023. évi városmarketing szerződött keret 48 millió Ft volt, további 2 millió Ft-tal a Turisztikai és Nemzetközi Kapcsolatokért Felelős Bizottság rendelkezett.  Hajdúszoboszló Város Önkormányzatának Képviselő-testülete a 33/2023. (II. 23.) képviselő-testületi határozat szerinti turisztikai városmarketing terv alapján a Hajdúszoboszlói Turisztikai Nonprofit Kft.-t bízta meg a 2023. évi „Hirdetési és marketing szolgáltatások” feladat megvalósításával éves 48 millió Ft keretösszegben. A hirdetési és marketingszolgáltatások megvalósultak, 25 millió Ft értékben 2025. augusztus 15-i teljesítési dátummal, 23 millió Ft értékben december 12. teljesítési dátummal.  A marketing tevékenységek keretét növelte a forgalomélénkítő kampányra biztosított 12 millió Ft támogatás is, amellyel a Kft. elszámolt. |
| *Városi sportprogramok szervezése* | Szeptemberben sikerült megrendezni a XXII. Aqua-futás futóversenyt, ahol több korosztály részére szervezett 16 versenyszámban mérhették össze tudásukat a sportolók. |

\*\*\*